येसु बिस्‍वास घातङि ठायाना याहुदा उनिङ् लिसाना ठिबाङ् चेला चा डाना॥  येसुङा हिट्‌ना चालेपा पिडुए चालेपा चोना मे उनिङ्‌ग्‍वाङि सैतान लिगे, हिट्‌नुङ् येसुङा लोडुए “खान्‍ङा पाक् चोक्‍मा आइटूटुएसुएना चोगुएट्‌टु॥” जबो येसुलोक् ओचेलाचि यारुसलेमङि होन्‍डा ओटाए, हिट्‌नुङ् याहुदा सानिङ्‌डाङ्‌बाचि सोरि खाडाउङ् येसु लाब्‍माना ओचेट्‌नुना लाम्‍बो युङ्‌ग्‍वा पिक्‍सा रिङ्‌पान् चोगुए॥
याहुदिचिगा ओठेडोङ् हिट्‌नुङ् मुक्‍लाङ्‌डाङ्‌बािच ओटोकाउङ्  येसु उन्‌चि मुक्‌ङि जिम्‍मा पिमाउङ्‌सा याहुदा  रुपाङाना तिस राङ् उपिडुए॥ हिट्‌ना राङ् टाक्‍टुङ् होन्‍डे, हिट्‌नुङ् हिट्‌ना बेला नुङ्‌ना येसु लाप्‍माउङ् उन्‌चि मुक्‌ङि  पिमा ओचेट्‌नुना लाम्‍बो  पुमा ठालाँ चोगुए॥
येसु बारो जाना ओचेलाचिलोक् छुट्‌काराङाना चाडा मानाँ चोक्‍ङा यारुसलेम खालाङ्‌गाङि ओटए॥ हिट्‌नुङ् भातेर ओचोएट्‌टुना बेला  येसुङा चालेपा कोबुङ् माङ्‌हाङ्‌ङि पोएपोए ठाङ्‌सुए हिट्‌नुङ् ओचेलाचि पिसा नाड्‌डे लोडुचे, “ ना टाक्‍टानुमुङ् चायानुम्, ना  आयेम् ए॥ हाट्‌लेलाम् आङा िमप्‍मा लोङ्‌सा ना  चोगानुम्॥”
चालेपा चामा उहिडुङ् खोरे कोबुङ् ओचेलाचि  लोडुचे, “ना खोरेम्‍बाक् माङ्‌हाङ्‌ङा खानिलोक् आहेलिक्‌ङि हुप्‍बालाक् ओछोङ्‌ग्‍वाट् माङ्‌हुप् ए॥ ना हेलिक् जोम् याप्‌मिचि पाप छेमा ओटोगुनुङ् वेयुक्॥ जैले जैले  खानिङा आठुङुम्‍टुम् मिप्‍मा लोङ्‌सा चोगानुम्॥”
हिट्‌नुङ् येसुङा हिट्‌नागा लोडुचे, “छेम्‍बा आङा खानि लोनाँनि, आङालोक् भातेर् चासा आयुङिगा खानि माड्‌डे ठिबाङ्‌ङा आङा धोका याङ्‌पिङा॥” ना रिङ् ओखेम्‍सुङ् ओचेलाचिगा िनङ्‌ग्‍वा आड्‌डिक् टुगे हिट्‌नुङ् साइना टे पिक्‍सा पुगापु ओचाए॥ येसुङा हिट्‌नागा लोडुचे, “जुन् याप्‌मि ना चालेपा पिडुङ्‌टुङ् उन्‌रोक् ए, हिट्‌नुङ् उन्‍ङा याहुदा चालेपा पिडुए॥”
याहुदाङा चालेपा चोना मे उनिङ्‌ग्‍वाङि सैतान् लिगे॥ हिट्‌नुङ्  याहुदा हिट्‌नालाम्‍मा होन्‍डाउङ् येसु लाप्‍मा याहुदिचि घुवार् फासिङा खाडा एट्‌टे॥ हिट्‌नापाका युसा लिसेसाना॥

पट्‌रुसङा येसु लोडुए, “खान् सोब्‍बेङा मानाडे भोने चा आङाम्‍बाक् खोना बेला चा नानेन्‍ना॥” येसुङा पट्‌रुस लोडुए, “पट्‌रुस आङा खान् लोनाँ, हान्‍डेङ् भ्‍यानिक् कोक्‍साबा ओक्‍मा नुङ्‌ना पाइले खान्‍ङा आङा सुम्‍बोक् खेप् सोम्‍मा  मिसेन्‍डोक् निनिङ्‌नानुङ्  एङ्‌फुट् याङ्‌आचोक्‍ङा॥”
पटरुसङा येसु लोडुए, “माङ्, आङा खान्‍लोक्  सिमा चा टेयार् लिङा, टरो एङ्‌फुट् चोक्‍नेन्‍ना॥” हिट्‌नुङ् आरु ख्‍वाप्‍पा चेलाचिङा चा हिड्‌नाडेडोक् ओमाट्‌टुए॥
हिट्‌नुङ्‌ना येसु ओचेलाचिलोक् गातेसमनि ओलोडुना ठोङ्‌ङि खाडे, हिट्‌नुङ् हिट्‌नागा नाड्‌डे लोडुचे, “बिस्‍वासङि बोल्‍लेउ लिमा हिट्‌नुङ् ओचाफेन्‍ना वारिक्‌ङि ओठाइन्‍चानुङ् बिन्‌टि चोगानि॥” येसु ओचेलािचलाम्‍मा चिपा याम्‍बा खाडाउङ् बिन्‌टि चोगे॥
हिट्‌नुङ् येसुङा नाड्‌डे पिक्‍सा सुम्‍बोक् खेप् सोम्‍मा बिन्‌टि चोगुए, “ ए आप्‍पो कानिङ्‌ग्‍वा आचोगुए भोने ना याङ्‌छामाङाना खोरे आङालाम्‍मा सोम्‍मा आहिडुटु, टरो आनिङ्‌ग्‍वा माखाक् कानिङ्‌ग्‍वा गाड्‌डेडोक् उलियाक्॥” येसुङाना आड्‌डिक् उनिङ्‌ग्‍वा एगाउङ् माइढा बिन्‌टि चोगुए, हिट्‌नुङ् ओहाङ्‌ग्‍वाट् हेलिक्‌ङाना ठेपोङ् गाड्‌डे डोक् खाम्‌ङि ठामा ठालाँ चोगुए॥ हिट्‌नुङ्‌ना  माङ्‌हाङ्‌ङा लाम्‍डुङ्‌लाम्‍मा टोनालोग् रिङ् काउग्‍बा पाङ्‌सुङ् येसु घुवार् फाडुए॥
येसुङा बिन्‌टि चोग्‍मा हिडुङ् कोबे हिट्‌नुङ् ओचेलाचि उयुङागा ठोङ्‌ङि आबानाँ ओचेलाचि  एइम्‍सेसागा टुबुचे॥ येसुङा ओचेलाचिसोरि आबाउङ् लोडुचे, “बेला लिसे कोबान्‍याक् हिट्‌नुङ् खाड्‌याक्॥ पुयानुम्, आङा धोका कापिबा याप्‌मि टामाहिडे॥”
येसु चेक्‍टेट्‌टाना बेलाडोक् याहुदा सानिङ्‌डाङ्‌बाचि हिट्‌नुङ् याप्‌मिचिगा ओठेडोङ्‌िचङा ओपाङ्‌सुचिगा जोम् याप्‌मिचिगा खिमेयाङ्‌मेङा चेप्‍सा हिट्‌नुङ् लाउरिक् उयाङुङ् ओटाए॥ याहुदा येसुसोरि खाडाउङ् “काहिसिक्‍बा,  बाबा” पिक्‍सा चुप्‍पा मेट्‌टुए॥ ना चुप्‍पा मेप्‍माम्‍बाक् याहुदिचि लोङ्‌सा येसु लाप्‍माना चिन्‍ना॥ येसुङा हिट्‌ना लोडुए, “खान् नाहि पाक् चोक्‍मा नुङ् आटायाना, हिट्‌ना एला चोगुएट्‌टु॥”
हिट्‌नुङ् हिट्‌नागाँ येसु ओलाबुए॥ पट्‌रुसङा ओचेप्‍सा होट्‌टुङ् मुक्‍लाङ्‌डाङ्‌बाङाना ओचाकार्‌ङाना  उनुभेक् खोक्‍टुबिडुए॥ येसुङा हिट्‌ना लोडुए, “काचेप्‍सा उसुप्‌ङि युङ्‌सु, खान् पाक् आिमट्‌युक्‍ना,आङा माङ्‌हाङ् पाबाङि बिन्‌टि चोक्‍मा हिनिङ्‌ना इ? उन्‍ङा माङ्‌हाङ् रिङ् काउग्‍बाचि बारो पोल्‍टान् नुङ्‌ना जोम् आङा लोङ्‌सा पाङ्‌सुन्‌चिन्‍गै टे? येसुङा हिट्‌नागा लोडुचे, लिसे याक्‍टोए पिक्‍सा हिट्‌ना याप्‌मिङाना उनुभेक् खोट्‌टसङ् नुमेट्‌टु बिडुए॥ हिट्‌नुङ् ओचेलाचि सोब्‍बेङा उन् ओपोक्‍टुढोङ् उपिन्‍डे॥


वागाठागा ठाङ्‌बेन् याप्‌मि येसु लाम्‍बोङि खाडागेट्‌टाना बेला ठिबाङ् याप्‌मि पिन्‍सा आबाउङ् येसु ओटोकानाङि गुङ् चोगाउङ् उन् सिलाप्‍टुए, “ हाउ काहिसिक्‍बा, खान् नुना याप्‌मि आङा पाक् चोगुङ्‌नाँ लाट्‌निना चोला टुबुङ्‌टुङ्‌ना टे?”
येसुङा हिट्‌ना लोडुए, “खान्‍ङा पोङ् आङा नुना याप्‌मि आलोङाना?”
येसुङा लोडुए, “खान्‍ङा नागा आग्‍याँचिम् ठाहा आटोगुएसुएनि इम्‍मेप्‍माजामा  टोॽवा चोक्‍मा लिनिना, याप्‌मिचि सेप्‍मा लिनिना,याङ्‌खुट्‌मा लिनिना, माङ्‌जो चेक्‍मा लिनिना, कासुप्‍बा टोॽवा चोक्‍मा लिनिना हिट्‌नुङ् पाबामामा मान् चोग्‍मा॥’”
हिट्‌ना याप्‌मिङा माट्‌टुए, “काहिसिक्‍बा, नागा सोब्‍बे आग्‍याँचिम् टे आङा ठाङ्‌बेन् लिसाउङ् डोक् टेन्‍सा चोगुएटूटुङ्॥”
हिट्‌डेना रिङ् खेम्‍सुङ् येसुङा हिट्‌ना पुयुए हिट्‌नुङ् माया चोगुङ् लोडुए,
“खान्‍ङा आझै ठिक् टोॽवा चोक्‍माना युङ्‌ग्‍वा॥ खाडा, हिट्‌नुङ् खान्‍लोक् युङ्‌ग्‍वागा ख्‍वाप्‍पा सुबेन्‍माक्‍फेन् छोङ्‌सुङ् पाक्‍चा ओवानिगालोङ्‌सा हान्‍डुबिडुचि, हिट्‌नुङ् टोनालोग्‌ङि सुबेन्‍माक्‍फेन् ओटोगुटु हिट्‌नुङ् आबा, आएङ् आएङ् लाम्‌टिया॥”
ना रिङ् खुेम्‍सुङ् हिट्‌नाङा ओनाभाक् सेडुए हिट्‌नुङ् आड्‌डिक् उनिङ्‌ग्‍वा टुक्‍सा खाडे, पोङ्‌भोने हिट्‌ना आड्‌डिक् वागाठागा डाना॥
हिट्‌नुङ् येसुङा सोब्‍बेलेङ् पुयुङ् ओचेलाचि लोडुचे,  “वागाठागा याप्‌मि लोङ्‌सा माङ्‌हाङ्‌ङाना उमुलुक्‌ङि लिग्‍मा आड्‌डिक् टुक्‍ना॥”
छेम्‍बाडोक् वागाठागा याप्‌मि माङ्‌हाङ्‌ङाना उमुलुक्‌ङि लिक्‍मा नुङ्‌ना उँटालोङ्‌सा छोमेट् उमिक्‌ङि लिग्‍मा टुक्‌निना॥
ना रिङ् ओखेम्‍सुङ् चेलाचि माङ् डोङ् ओठोङ्‌डे हिट्‌नुङ् उन्‌चि उन्‌चि उपिगे, “हिट्‌डेभोने साक्‍ङाम्‍बाक् मुक्‌टि टोगुटुना टे?
उन्‍ङा हिट्‌नागा पुयुचिउङ् लोडुचे, “याप्‌मिचिङा चोक्‍मा उहिडुन्‍चा माङ्‌हाङ्‌ङा चोक्‍मा हिडुटु, माङ्‌हाङ्‌ङा सोब्‍बे रिङ्‌चि चोक्‍मा हिडुटु॥”
हिट्‌नुङ् पाट्‌रुसङा लोडुए, “आडाङ्‌बा, आन्‍याँलोक् युङागा ख्‍वाप्‍पा रिङ्‌चि नाडुमाउङ् आन्‍याँ काचेला लिसेसिङे॥”
येसुङा ओचेलाचि लोडुचे, “खानि लोनाँनि,आङालोङ्‌सा हिट्‌नुङ् नुना खाबोर् लोङ्‌सा जुन्‍ङा ओपाङ्‌ठाङ्, उप्‍पा उमा, उम्‍भु उन्‍झा, उना उन्‍झा, उइछाचि, हिट्‌नुङ् स्‍वाँरा नाडुटु॥
हिट्‌नाँ याङ्‌छामालोक् ना बेलाङि डोक् साए गुना नुङ्‌ना चा जोम् पाङ्‌ठाङ्,पाबामामा, उम्‍भुउन्‍झा, छाचि हिट्‌नुङ् स्‍वाँरा हिट्‌नुङ् टाना जुगाङि लाट्‌निना चोला टबुटु॥”


उटुम्‌ङिना मुन्‍डुम् तब माङ्‌हाङ्‌ङा लोडुए,  “ह्‌वाङ् लिसा,” हिट्‌नुङ् ह्‌वाङ् लिसे॥ माङ्‌हाङ्‌ङा ह्‌वाङ् पुयुनाँ हिट्‌ना आड्‌डिक् ओचेट्‌नुना डाना॥ हिट्‌नुङ् माङ्‌हाङ्‌ङा ह्‌वाङ् लोङ्‌सा “लेम्‍बा” हिट्‌नुङ् डुम् लोङ्‌सा “युसा” निङ् खेङ्‌सुबिडुए॥ हिट्‌नुङ् नाम् कुडे भ्‍यानिक् लिसे नाम्‍बाक् पाइलेना लेम्‍बा लिसे॥
हिट्‌नुङ् माङ्‌हाङ्‌ङा आग्‍याँ चोगुए, “चुवा माझै ठिक् पाक् चा मेना ओहोप् उलियाक् हिट्‌नुङ् हिट्‌नाङा चुवा इप्‍पोक् ओफारा ओचोगुचियाक्॥ हिट्‌नुङ् माङ्‌हाङ्‌ङा हिट्‌ना ओहोप् चोगुङ् उठुङ्‌ङिना लोक् उछिक्‌ङिना चुवा साम्‍डुचे॥ हिट्‌नुङ् हिड्‌डेडोक् लिसे॥ माङ्‌हाङ्‌ङा हिट्‌ना ओहोप् लोङ्‌सा “टाङ्‌साङ्” लोडुए हिट्‌नुङ् नाम् कुडे भ्‍यानिक् लिसे॥ नाम्‍बाक् इप्‍पोक् लेम्‍बा लिसे॥
माङ्‌हाङ्‌ङा माट्‌टुए, टाङ्‌साङ् उछिक्‌ङि लिसाना सोब्‍बे चुवा ठिएठोङ्‌ङि उछुम्‍याक् हिट्‌नुङ् चोबाना स्‍वाँरा उठेट्‌याक्॥ हिट्‌नुङ् हिड्‌डेडोक् लिसे॥ हिट्‌नुङ् माङ्‌हाङ्‌ङा चोबाना स्‍वाँरा लोङ्‌सा “नारा” लोडुए, हिट्‌नुङ् छुमाना चुवा लोङ्‌सा “सामुन्‍रा” निङ् खेङ्‌सुए॥ माङ्‌हाङ्‌ङा ना निसुङ् ओचाप् टाए॥
टबो माङ्‌हाङ्‌ङा माट्‌टुए, “स्‍वाँराङा सोब्‍बे पारिक्‍ङागा लालिक् उलिगा हिट्‌नुङ् सिङ्‌उभुङ्‌माचि कोबुचे” हिट्‌नुङ् ना निसुङ् माङ्‌हाङ्‌ङाना ओचाप् टाए॥ नाम्‍कुडे भ्‍यानिक् लिसे॥ नाम्‍बाक् सुम्‍बोक् लेम्‍बा लिसे॥
हिट्‌नुङ् माङ्‌हाङ्‌ङा माट्‌टुए, “टाङ्‌साङ्‌ङि नाम्, लालिप्‍माङ् हिट्‌नुङ् चोक्‌चिङ्‌गेट्‌चि युसा हिट्‌नुङ् लेम्‍बा साम्‍मा लोङ्‌सा ओठेट्‌याक्॥ नगाँ लेम्‍बासेम्‍बा, बार्‌खा,  रितुङाना बेला लिना  रिङ्‌ङाना टोॽवा ओचोगुवाक्॥ माङ्‌हाङ्‌ङा नाराङि लेम्‍बा लोक् युसा ह्‌वाङ् चोक्‍मा लोङ्‌सा हिट्‌नागाचि टाङ्‌साङ्‌ङि खेङ्‌सुचे॥ माङ्‌हाङ्‌ङा हिट्‌ना निसुङ् ओचाप् टाए॥ नाम् कुडे भ्‍यानिक् लिसे नाम्‍बाक् टेम्‍बोक् लेम्‍बा लिसे॥
हिट्‌नुङ् माङ्‌हाङ् पिगे, चुवाङि उलिगा सोब्‍बे पारिक्‍ङागा ङासाचि हिट्‌नुङ् टो टाङ्‌साङ्‌ङि ओपेगा नुवाचि चोगुचे॥ हिट्‌नुङ् माङ्‌हाङ्‌ङाना ओचाप् टाए॥ माङ्‌हाङ्‌ङा नाड्‌डे पिक्‍सा आसिक् पिडुचे, “ङासाचि  जोम् पोसा सामुन्‍राटेप् लिसानि॥ नुवाचि चा नाराटेप् पोसा खाडानि” पिक्‍सा लोडुचे॥ नाम्‍कुडे भ्‍यानिक् लिसे नाम्‍बाक् लेम्‍बोक् लेन् लिसे॥
हिट्‌नुङ् माङ्‌हाङ् पिगे, “ना नाराङि पारिक् पारिक्‍गा ठेगा खाट्‌टिउगा पाङ्‌ङि उलिगा, जाङ्‌गालाङि उलिगा हिट्‌नुङ् सोट्‌सा उलाम्‌टिगा जिवाट्‌चि उलि” पिक्‍सा माट्‌टुए॥ हिट्‌नुङ् हिड्‌डेडोक् लिसे॥ माङ्‌हाङ्‌ङा नाड्‌डेपारिक् सोब्‍बे जिवाट्‌चि चोगुचे॥ हिट्‌ना निसुङ् ओचाप् टाए॥
माङ्‌हाङ्‌ङा माट्‌टुए, “हाट्‌ले याप्‌मि आनि गाड्‌डेडोक् चोगुम्॥ नागा सामुन्‍राङिगा ङासाचि, टाङ्‌साङ्‌ङिगा नुवाचि, सोब्‍बे पारिक्‍ङागा नाराङिगा पाङ्‌ठाङ्‌ङि ओम्‍डुम्‌चिम्‍गा, जाङ्‌गाला कोकालाङि उलिगा हिट्‌नुङ् स्‍वाँराङि सोट्‌सा उलाम्‌टिगा जिवाट्‌चि ना याप्‌मिङा आधिकार् ओचोगुच्‍याक्॥” हिड्‌डेउङ् माङ्‌हाङ्‌ङा याप्‌मि उन् गाड्‌डेनाडोक् चोगुए॥ माङ्‌हाङ्‌ङा चोगुचिगा सोब्‍बे थोक्‌चि पुयुचे हिट्‌नुङ् आड्‌डिक् ओचाप् टाए॥ नाम्‍कुडे भ्‍यानिक् लिसे नाम्‍बाक् ङा लेन् लिसे॥
टबो माङ्‌हाङ् डाङ्‌बाङा स्‍वाँरालाम्‍मा खाम् कोबुङ् याप्‌मि चोगुए, हिट्‌नुङ् हिट्‌ना याप्‌मि उनाभुक्‌ङि ओसोक्‍मा मुट्‌टुबिडुङ् हिट्‌ना याप्‌मि  उहिङ्‌ग्‍वाट् लिसे॥ ना याप्‌मिङाना निङ् आदाम मेट्‌टुबिडुए॥ हिट्‌नुङ् माङ्‌हाङ्‌ङा बाकैँचा चोगुङ् आदाम हिट्‌ना  पुसिङा युङ्‌सुए॥
माङ्‌हाङ् डाङ्‌बाङा हिट्‌नि पारिक् पारिक्‍ङागा पुयुम्‍नाँ नुना चाम्‍नाँ लेलेम् लोसिना टुलफुल ओकेङुगा सिङ्‌उभुङ्‌माचि लेट्‌टुचे॥ हिट्‌नुङ् हिट्‌ना बाकेँचाङाना माझाङि लाट्‌निना चोला टुबुम्‍ना सिङ् उभुङ्‌मा हिट्‌नुङ् ओचाफेन्‍ना हिट्‌नुङ् ओचेट्‌नुना ठोना आपिना सिङ् उभुङ्‌मा चा लेट्‌टुए॥
माङ्‌हाङ् डाङ्‌बा उनिङ्‌ग्‍वाङि मिट्‌टे, “हाट्‌ले याप्‌मि ओयेकेले युङ्‌मा ओचेट्‌नुना लिनिना॥” हिट्‌नुङ् टाङ्‌साङ्‌ङिगा, जाङ्‌गालाङिगा हिट्‌नुङ् नाराङि सोट्‌सा उलाम्‌टिगा जिवाट्‌चिगा माझै उन् खान्‍डुना घुवार काफाबा ठिक् टाक् चा वानेट्‌नि॥
हिड्‌डेलिसाउङ् माङ्‌हाङ् डाङ्‌बाङा हिट्‌ना याप्‌मि आड्‌डिक् टुक्‍लोक् मिॽयुमा ठेन्‍डुबिडुए, हिट्‌ना इम्‍साना बेला डोक् माङ्‌हाङ्‌ङा ठिक् उपिम् होट्‌टुङ् हिट्‌नि साङा इप्‍टुए॥ माङ्‌हाङ् डाङ्‌बाङा उपिम्‌लाम्‍मा मेन्‍झेमा चोगुङ् याप्‌मि सोरि आप्‍टुए॥
जब ना याप्‌मिङा  निसुङ् माट्‌टुए, “नाउम्‍टे आङा गाड्‌डेडोक्  निङ्‌ना॥ आसारुॽवाङाना आसारुॽवा हिट्‌नुङ्  आसाङाना आसा॥ ना मन्‍झेमाडोक् पोङ्‌भोने येम्‍बेछालाम्‍मा चोक्‍बालाक् मेन्‍झेमा लिसे॥” नाड्‌डेपाराउङ् याप्‌मिङा उप्‍पा उमा नाडुङ् ओटालिमाङ्‌लोक् टोङ्‌युक् हिट्‌नुङ् हिट्‌नागाचि ठिक् येम् लिचिचि॥
हिड्‌डेउङ् माङ्‌हाङ्‌ङा उन् गाड्‌डेनाडोक् चोगुए हिट्‌नुङ् येम्‍बाछालोक् मेन्‍झेमा चोगुचे॥ माङ्‌हाङ्‌ङा हिट्‌नागाचि नाड्‌डे पिक्‍सा आसिक् पिडुचे, “खान्‌चि छालेट्‌चि जोम् उलियाक्, खान्‌चि छालेट्‌चिङा नाराडोक् उपुप्‍टुवाक्॥” माङ्‌हाङ् डाङ्‌बाङा चोगुचिगा सोब्‍बे थोक् पुयुचे हिट्‌नुङ् आड्‌डिक् ओचाप् टाए॥ नाम्‍कुडे भ्‍यानिक् लिसे नाम्‍बाक् ङा लेन् लिसे॥
नाड्‌डेउङ् माङ्‌हाङ्‌ङा टाङ्‌साङ्, नारा हिट्‌नुङ् हिट्‌नि उलिसागा सोब्‍बे थोकचि चोक्‍मा हिडुए॥ हिट्‌नुङ् उन् सि लेम्‍बा पाक्‍चा टोॽवा मिचोक्‍ङे युङे॥ हिट्‌नुङ् उन्‍ङा सि लेम्‍बा आसिक् पिडुए ना लेम्‍बाम्‍बाक् आरु लेम्‍बा नुङ्‌ना आप्‍पे पाराना युङ्‌माना लेम्‍बा लोडुए॥ पोङ्‌भोने ना लेम्‍बाम्‍बाक् उन्ङा चोक्‍माना टोॽवा चोक्‍मा हिडुङ् पाक्‍चा मिचोक्‍ङे युङे॥नाड्‌डेउङ् माङ्‌हाङ्‌ङा टाङ्‌साङ्, नारा हिट्‌नुङ् सामुन्‍रा हिट्‌निगा सोब्‍बे थोक्‌चि सिरिस्‌टि चोक्‍मा हिडुए॥


मोज्‍जाना चाट्‌ला मुन्‍डुप्‍मा एला एला आबा॥ ढिलो चोक्‍नेन्॥
टोङाउङ् युङा, खुरुखुरु पोढाँ लिसा॥
फेल्‍फेल् मिचोक्‍ङे, आक्‍छेर सेङ्‌सेङ् छेप्‍टु॥
कानिबा लिसा, मालोना रिङ् टेन्‍डा॥
ओचेट्‌नु छेप्‍टु, मोज्‍जाना चाट्‌ला सिकाँ लिसा॥


युहान्‍नाङाना दोस्‍रो लोक् तेस्‍रो चिट्‌ठि १. ना युहान्‍नाङाना दोस्‍रो चिट्‌ठि माङ्‌पाङ्‌ङिना ओठेडोङ्‌लाम्‍मा माङ्‌हाङ्‌ङा सेगुना मेन्‍झेमालोक् ओछालेट्‌चि लोङ्‌सा छेप्‍टुना डाना॥
२. माङ्‌हाङ्‌लोक् खान्‍ङाना साम्‍बान्‍धा नुलोक् लिसा गाड्‌डे डोक् खान्‍नाना सोब्‍बे रिङ् ओचेट्‌नु उलि हिट्‌नुङ् कायेम् चा नुलोक् उलियाक् नुङ् बिन्‌टि चोगुङ्‌टुङ्॥
३.आम्‍टेप्‍मा भुम्‍भु-झान्‍झाचि ओआबाउङ् खान् माङ्‌हाङ्‌ङाना छेम्‍बाना लाम्‍बोङि आलाम्‌टियाना रिङ् याङ्‌ओलोडानाँ आङा आड्‌डिक् हार्‌का लिसाङे॥ हिट्‌नुङ् छेम्‍बाना लाम्‍बोङि आलाम्‌टिएट्‌टिगा रिङ् खेम्‍मा टोक्‍मा नुङ्‌ना आरु ठेना हार्‌का वाइना पिक्‍सा आनान्‌दित् लिसे॥
४. गायसङा नुना खाबोर काखेम्‍बाचिलाउङ्‌सा मान् चोगुचिगा हिट्‌नुङ् उनिङ्‌ग्‍वालाम्‍माडोक् घुवार फाडुचिउङ् छेम्‍बाना रिङ्‌ङि लाहाब् लिसा याक्‍टाना डाना॥


येसु लाम्‌ढुङ्‌लेङ् खाडाना हिट्‌नागाचिङा हिट्‌नि लिसाना घाट्‌ना बारेङि रिङ् चोक्‍सा  लाम्‌टिसा खाडा गेट्‌टाचिना बेला येसु उन्‌चिसोरि आबाउङ् हिट्‌नागाचिलोक् एक्‍केउ लाम्‌टिमा ठालाँ चोगुए॥ टरो हिट्‌नागाचिङा येसु मिसेन्‍डोक् निमा हिचुवाट्‌चुन्॥ येसुङा हिट्‌नागािच  सिलाप्‍टुचे, हाउ पाक् रिङ्‌गोलो अामाट्‌चुएट्‌चुगा यारुसलेम खालाङ्‌गाङि  लिसाना रिङ् खान्‍ङा आखेम्‍सुन्‌गेट्‌टुन्‍नै॥ ना याप्‌मिङा यारुसलेमङि लिसाना घाट्‌ना ठाहा टोगुन्‌गेट्‌टुन्‍ना रैछो मिट्‌टािचउङ् सोब्‍बे रिङ् खेम्‍मेट्‌टाचुए॥
मासिहाङाना बारेङि माङ्‌हाङ्‌ङा माट्‌टुना रिङ् माप्‍मा ठालाँ चोगुए॥ येसुङा हिट्‌नागाचि लोडुचे, खानि खोड्‌डेगा याप्‌मिचि मिट्‌टानुम्‌टे, माङ्‌काटाचिङा ओमाट्‌टुगा रिङ् आमुन्‍डुमेनि मासिहाङा ना नाराङि याङ्‌छामा आङ्‌मा कोन्‍युक् हिट्‌नुङ् सिमा कोन्‍युक्, टरो सुम्‍बोक् लेम्‍बा एङ्‌स्‍वा उहिङ्‌ग्‍वाट् लियुङ् कोब्‍युक्॥ हिट्‌नुङ् हिट्‌नागा हिट्‌ना युक्‍ताम्‌ङि ओटासुलाबुना बेला हिट्‌नागाचिङा येसु लोडाचुए, हाट्‌ले नाम् कुडा लाबे नाहि डोक् युङि पिक्‍सा लोडाचुए॥
हिट्‌नुङ् हिट्‌नागाचिलोक् बासा हेन्‌सिङा खाडे, हिट्‌नुङ् येसु चा हिट्‌नागाचिलोक् चामा चासिङा युङे हिट्‌नुङ् उन्‍ङा चालेपा कोबुङ् माङ्‌हाङ् पोएपोए  चोगुए हिट्‌नुङ् चालेपा एगुङ् हिट्‌नागाचि िपडुचे॥ हिट्‌नुङ्‌गो हिट्‌नागाचिगा मिक् ओङ्‌से हिट्‌नुङ् येसु मिसेन् निसाचुए॥ हिट्‌नाबेलाडोक् येसु हिट्‌नागाचिलाम्‍मा मासाडे॥
हिट्‌नागाचि पिगाचे, “उन् आन्‌चिलोक् लाम्‍बोङि मुन्‍डुप्‍सा आबिनाङा उन्‍ङा धार्‌मा छाप्‍लाङिना बारेङि आलोडानाङा आन्‌चिगा िनङ्‌ग्‍वा आड्‌डिक् हाङ्‌हाङ् लिनेट्‌नििनटे॥” हिट्‌नुङ् हिट्‌नागािच हिट्‌नाबेलाडोक् यारुसलेम नोक्‍टाचे॥ हिट्‌नि चेलाचिलोक् आरु याप्‌मिचि उछुमाइसागा टुबाचुचे हिट्‌नुङ् माट्‌टाचुए, “छेम्‍बारोक् येसु िसयानालाम्‍मा उहिङ्‌ग्‍वाट् लिसाउङ् कोबेने रैछो, आन्‍च्‍याँ उन् निसाचुङे॥”
हिट्‌नागाँ नागा रिङ् ओमाट्‌टुना बेलाडोक् ठाहा िमटोक्‍ङे येसु हिट्‌नागा माझै ठेट्‌टे हिट्‌नुङ्, “खानि िनङ्‌ग्‍वा हाङ्‌हाङ् उलि” पिक्‍सा लोडुचे॥ टोँडेबागोलो निसुमेना रैछो नुङ् ओचेलाचि उिमट्‌टे, टरो येसुङा हिट्‌नागा लोडुचे, “खानि किट्‌नेनिन्, हिट्‌नुङ् साङ्‌का चोक्‍नेनिन्? आलाङ् आमुक् पुयानुम्, खानिङा आङा िमसेन् याङ्‌आनिसिटि पोङ्‌भोने टोँडेबाङाना ओयेम् सारुॽवा लोक् साङाना लिनिना टरो आङानाम् युङ्‌ग्‍वा॥ हिट्‌नुङ् येसुङा हिकट्‌नागा लोडुचे, खानिलोक् चामागा थोक् युङ्‌ग्‍वानि? हिट्‌नुङ् हिट्‌नागाँ ठुक्‍बालाक् ङासा उपिडुए, टाक्‍टुङ् हिट्‌नागासोिर डोक् चोडिसुए॥
हिट्‌नुङ् येसुङा हिट्‌नागा लोडुचे, “आङाना बारेङि माङ्‌काटािचङा ओछेप्‍टुना माङ्‌हाङ् रिङ् ख्‍वाप्‍पा युयुक् पिक्‍सा आङा खािन लोनािनगा॥” हिट्‌नुङ् उन्‍ङा लोडुचे, “येसुङा ना नाराङि याङ्‌छामा आङ्‌मा कोन्‍युक्, सिमा कोन्‍युक् हिट्‌नुङ् सुम्‍बोक् लेम्‍बा एङ्‌स्‍वा सियानालाम्‍मा उहिङ्‌ग्‍वाट् लियुङ् कोब्‍युक् नुङ् धार्‌मा छाप्‍लाङि ओछेप्‍टुएसुना डाना॥”
धार्‌मा छाप्‍लाङि नाड्‌डे चा छेप्‍टाइसे पापलाम्‍मा काएलिमाउङ् माङ्‌हाङ्‌लाम्‍मा पापङाना छेमा टोगुम्‍ना नुना खाबोर खिरिस्‍टङा उनिङ्‌ङि यारुसलेम खालाङ्‌गालाम्‍मा उटुम् लियुङ् ख्‍वाप्‍पा छोङ्‌चिङि पार्‌चार् चोक्‍मा कोन्‍युक्॥ नागा लिसागा रिङ्‌िच खानिङा आनिसुम्‍मे खानिङाडोक्  आरु याप्‌मिचि खेम्‍मेट्‌टानुम्‌चिम्॥
येसु टेम्‍मेक् लेम्‍बाभोरि ओचेलाचिलोक् ठेट्‌टायाक्‍टे हिट्‌नुङ् हिट्‌नाबेला डोक् येसु  आरु जोम् याप्‌मिचिलोक् चा ठेट्‌टे॥ नाटेप्‍माएरोक् माखाक् उन्‍ङा माङ्‌हाङ्‌ङाना उमुलुक्‌ङाना बारेङि चा ओचेलािच हिसिक्‍टुचे हिट्‌नुङ् उन्‍ङा उन्‌चिगा माझै पारिक्‌पारिक्‌गा  रिङ्‌लम्‍म्‍ाा उिहङ्‌ग्‍वाट् लिसाना रिङ् पार्‌मान् पिडुचे॥
िहट्‌नुङ् येसुङा ओचेलाचि लोडुचे, “टोनालोग्‌ङि हिट्‌नुङ् नाराङि सोब्‍बे आधिकार् माङ्‌हाङ्‌ङा आङा याङ्‌पिडैसे॥ हिड्‌डेउङ् खाडानि, हिट्‌नुङ् सोब्‍बे देसाङिगा छोङ्‌बाचि चेला चोगानुम्‌चिम्, माङ्‌हाङ् पाबा, छा हिट्‌नुङ् सेङ्‌सेङ्‌ना हाङ्‌सा उनिङि बाप्‌टिस्‍मा पिडानुम्‌चिम्॥ आङा खानि आग्‍याँ पिनानिगा सोब्‍बे रिङ् मानाँ चोक्‍मा हिट्‌नागालोङ्‌सा हिसिक्‍टानुम्‌चिम्॥ खेम्‍सानुम् आङा जुग्‌ङाना आन्‍ते सोम्‍मा सोरोक् खानिलोक् एक्‍केउ लिङा॥”
येसु उहिङ्‌ग्‍वाट् लिसाउङ् कोबाना टेम्‍मेक् एङ्‌स्‍वा उन्‍ङा ओचेलाचि  नाड्‌डे लोडुचे, “ खानि यारुसलेमलाम्‍मा खोनि खाट्‌नेनिन्, टोना लोग्‌ङिना आपाबाङा सेङ्‌सेङ्‌ना हाङ्‌सा पिनाँनि पिक्‍सा चोगुना चामार्‌सिङ् हाङ्‌सानुम्॥” येसुङा माप्‍मा हिडुङ् उन् हिट्‌नागाँ उपुयुगेट्‌टुलोक् टो खिमेमाङि फोगाडे हिट्‌नुङ् हिट्‌नागाङा उनिसुवाट्‌टुन्॥ हिट्‌नुङ् याप्‌मि छा  येसु माङ्‌हाङ्‌ङाना  छुप्‍टाङ् उमुक्‍लेङ् युङ्‌ग्‍वा हिट्‌नुङ्  उन्‍ङाडोक् सोब्‍बे थोक्‌ङि सासान् चोगुटु॥


इस्‌तिफानास लोक् फिलिप ठिक् लेम्‍बा इस्‌तिफानासङा येसुङाना बारेङि हिसिक्‍टुएट्‌टुचिगा बेला येसु बिस्‍वास काचोक्‌निबा याहुदि ओठेडोङ्‌चि ओआबाउङ् उन्‍लोक् बाद्‌बिबाद् ओचोगे॥ उन्‌चिङा रिङ्‌ङि मेप्‍मा उहिड्‌व्‍ट्‌टुन्‍नाङा आड्‌डिक् उन्‌चि याग् लेडे हिट्‌नुङ् इस्‌तिफानासङाना बारेङि माङ्‌जोना रिङ् उन्‌चि ओठेडोङ्‌चि  ओखेम्‍मेट्‌टुए॥ हिट्‌नुङ् हिट्‌नागाँ  ओलोडुए, “नाङा मोसा लोक् माङ्‌हाङ्‌ङाना बिरोध्‌ङि ओचाफेन्‍लोक् चेक्‍टाना रिङ् खेम्‍सुम्‍मे॥” हिट्‌नुङ् हिट्‌नागा ओआबाउङ् इस्‌तिफानास ओलाबुङ् याहुदिचिगा काचाहारि कुन्‍डाल्‌ङि ओखाट्‌टुए॥ हिट्‌नुङ् माङ्‌जोना रिङ् कामाप्‍बाचि चा ओआप्‍टुचे॥
हिट्‌नुङ् मुक्‍लाङ्‌डाङ्‌बाङा इस्‌तिफानास सिलाप्‍टुए, “नागा याप्‌मिचिङा फाट्‌टुर् मालाबाना रिङ् छेम्‍बाडोक् इ?” इस्‌तिफानासङा लोडुचे, आब्‍राहामङाना टालालम् येसु खिरिस्‍टङाना बेलासोम्‍मा खानि माझै  माङ्‌हाङ् डाङ्‌बाङा माङ्‌ठेठेगा टोॽवाचि  चोगुए, टरो चा खाििम्‍बाक् सोरोक् गिनिङ्‌गिनिङ् आपिगियाक्‌टिए हिट्‌नुङ् माङ्‌हाङ् डाङ्‌बाङाना आग्‍याँ मानाँ आचोक्‍नेट्‌निम्॥ हिट्‌नुङ् उन्‍ङा लोडुचे, “खानि आट्‌टेरिचि हिट्‌नुङ् बिरोधि याप्‌मिचि सोरोक् सेङ्‌सेङ्‌ना हाङ्‌साङा  बिरुद्‌दाङि आकोबिए हिट्‌नुङ् खानि टुबाठेबाचिङा माङ्‌काटाचि ओसेडुचे॥  हिट्‌ना नुङ्‌ना आझै खानिङा ओचाफेन्‍लोक् आचोगुमे मुक्‌टि कापिबा आसेडुमे॥”
इस्‌तिफानासङा माट्‌टुना रिङ् ओखेम्‍सुङ् काचाहारि कुन्‍डालङिगा सादासेचिगा आड्‌डिक् टुक्‍लोक् उन्‌चि याक्‍लेडाउङ् उन्‌चि केङ् ओचान्‍डुए॥ हिट्‌नुङ् हिट्‌नागाँ खालाङ्‌गा भारा ओसाडुङ् ओहोट्‌टुङ् हिट्‌नुङ् लुङ्‌गेॽवाङा लेप्‍मा ठालाँ ओचोगुए॥
हिट्‌नागाँ लुङ्‌गेॽवाङा ओलेप्‍टुगेट्‌टुना बेला इस्‌तिफानासङा नाड्‌डे पिक्‍सा बिन्‌टि चोगुए, “येसु डाङ्‌बा, आहाङ्‌सा खान्‍ङा डोक् लाडु॥” हिट्‌नुङ् उन् उटुम्‍बुट्‌ङि युङाउङ् ठेना  रिट् चोगुङ् राट्‌टे, “हाउ टाङ्‌बा, ना पापङाना साजाए नागा पिडुन्‌चिन्॥” नाड्‌डे माट्‌टुङ् ओसोक्‍मा खाडे॥
याप्‌मिचिङा इस्‌तिफानास लुङ्‌गेॽवाङा ओलेप्‍टुङ् ओसेडुना बेला साउल ओलोडुना ठाङ्‌बेन् याप्‌मि चा  फाट्‌टुर् कालाप्‍बा याप्‌मिचिगा  लोट्‌लिङ् कोसा युङैसाना॥ हिट्‌ना लेम्‍बालाम्‍मा यारुसलेमङिना  माङ्‌पाङ्‌ङिगा बिस्‍वासिचि माझै ठेना सातावट् लिमा ठालाँ लिसे॥ हिट्‌नुङ् आरु ख्‍वाप्‍पा बिस्‍वासिचि याम्‍बा नायाम्‍बा उछिन्‍डे टरो चा  बिस्‍वासिचि आरु डेन्‌ङि ओखाडाउङ् येसुङाना बारेङि नुना खाबोर् पार्‌चार् चोक्‍मा ओनाडुवाट्‌टुन्॥
ठिबाङ् फिलिप उनिङ् लिसाना येसुङाना ओचेला सामारिया खालाङ्‌गाङि खाडे हिट्‌नुङ् हिट्‌निगा याप्‌मिचि येसु डोक् खिरिस्‍ट ए पिक्‍सा पार्‌चार् चोगुचे॥ ठिक् लेम्‍बा टाङ्‌बाङा पाङ्‌सुना माङ्‌हाङ् रिङ् काउग्‍बाङा फिलिप नाड्‌डे लोडुए, “खुसुना डेन्‌ङिना लाम्‍बोङि खाडा॥” फिलिप कोबाउङ् हिट्‌ना लाम्‍बो  लाम्‌टिए॥ हिट्‌नुङ् उन्‍ङा ठिबाङ् इथोपिया देसाङिना हाकिम् राथ्‌ङि ठाङाउङ् आबाना निसुए॥ हिट्‌नुङ् सेङ्‌सेङ्‌ना हाङ्‌साङा फिलिप लोडुए, “राथ्‌ङाना नेहेटाङ् खाडा॥”
जबो फिलिप राथङाना नेहेटाङ् टासुए हिट्‌ना याप्‌मिङा यसैया माङ्‌काटाङा छेप्‍टुना छाप्‍ला  पोढाँ चोगुना खेम्‍सुए॥ हिट्‌ना याप्‌मिङा पोढाँ चोगुना खान्‍डा नाड्‌डेना डाना, “ठुँबा उइछा गाॽवाडोक् सेप्‍मालाउङ्‌सा उन् ओखाट्‌टुए, हिट्‌नुङ् उन् मिचेक्‍ङे येब्‍ना  ठुँबा उइछा गाड्‌डे पाक् चा  पिक्‍नेएट्‌नि॥ उन् ओचाफेन्‍लोक् चाट्‌ला ओमेट्‌टुए, हिट्‌नुङ् नुलोक् न्‍याए ओचोगुवाट्‌टुन्॥ हिट्‌नुङ् नाराङिगा याप्‌मिचिङा ओचोला उपुडुबिडुए॥”
हिट्‌नुङ् फिलिपङा सिलाप्‍टुए, “ना पढाँ आचोगुना रिङ् खान्‍ङा बुजा आचोगुएनि?” इथोपियानङा लोडुए, “माइना, ना रिङ्‌ङाना उटुप् साङा चा याङ्‌ओलोट्‌नेयाट्‌निङ् भोने आङा खोड्‌डेपारिक् बुजा चोगुङ्‌टुङ्‌ना टे?” ना माङ्‌काटाङा साङाना बारेङि माट्‌टुना आप्‍पे उन्‍ङाना बारेङि इ आर्‌को याप्‌मिङाना बारेङि इ?
हिड्‌डेउङ् फिलिपङा ना धार्‌मा छाप्‍लाङाना ओखान्‍डालाम्‍मा उटुम् चोगुङ् येसुङाना बारेङि हिट्‌ना याप्‌मि खेम्‍मेट्‌टुए॥ फिलिपङा  धार्‌मा छाप्‍लाङि छेप्‍टागा आरु खान्‍डालाम् चा येसुङाना बारेङि नुना खाबोर पार्‌चार् चोगुए॥
हिट्‌नुङ् हिट्‌नागाचि हिट्‌ना लाम्‍बो लिसा खाडाचिनाँङा चुवा लिसाना डेन्‌ङि टासाचुए॥ हिट्‌नुङ् हिट्‌ना इथोपियान याप्‌मिङा लोडुए, “पुयुटे, नाहि चुवा युङ्‌ग्‍वा,पाक् आङा बाप्‌टिस्‍मा लिमा हिनिङ्‌नै टे?” हिट्‌नुङ् उन्‍ङा राथ येम्‍सु पिक्‍सा लोडुए॥
हिट्‌नुङ् हिट्‌नागािच इप्‍पाङ्‌डोक् चुवा लिसाना डेन्‌ङि खाडाचे हिट्‌नुङ् फिलिपङा  इथोपियान याप्‌मि बाप्‌टिस्‍मा पिडुए॥ हिट्‌नागाचि चुवालाम्‍मा भारा होन्‍डाचिना मे सेङ्‌सेङ्‌ना हाङ्‌साङा फिलिप लाबुङ् खाट्‌टुए॥
हिट्‌नुङ् हिट्‌ना  इथोपियान याप्‌मिङा येसु बिस्‍वास चोगुनाङा  हार्‌का लिसा ओपाङ् लेङ् खाडे॥


लाङ्‌मेप्‍माङाना भेटि ठिक् लेम्‍बा येसु माङ्ठानाङिना भेटि युङ्माना याङ्ढाङ् नेहेट्‌टाङ् युङाउङ् वागाठागा जोम् याप्‌मिचि ओवाबाउङ् भेटि ओठेन्‍डुगा पुसा युङाइसाना॥
हिट्नुङ् हिट्‌नि जोम् वागाठागा याप्‌मिचि ओआबाउङ्
जोम् ओफाबा ओठेन्‍डुए॥
हिट्नुङ् ठिबाङ् पाक् चा वाइना लाङ्‌मेप्‍माङा चा ताँबोङाना इप्‍पोक् राङ् ठेन्‍डुना निसुए॥  ना राङ्उम्‍बाक् आरु राङ् नुङ्ना आड्‌डिक् जोम् डाना॥
ना निसुङ् ओचेलाचि छेम्‍डुचिउङ् येसुङा लोडुचे, “छेम्‍बाडोक् आङा खानि लोनाँनि, ना पाक्‍चा वाइना लाङ्‌मेप्‍माङा आरु सोब्‍बे नुङ्‌ना जोम् भेटि ठेन्‍डुए॥”
पोङ्‌भोने आरु नागा वागाठागाङा उन्‌चिगा सुबेन्‍माक्‍फेन्‍लाम् ओठेन्‍डुए, टरो ना पाक्‍चा वाइना लाङ्‌लेप्‍माङाम्‍टे ओकामोइङाना सोब्‍बे डोक् आप्‍टुसुए॥
येसु ओचेलाचिलोक् माङ्‌ठानाङाना टेल्‍लाङ्लाम्‍मा होन्‍डालाबाना बेला ओचेलाचि माड्‌डे ठिबाङ् चेलाङा लोडुए, “काहिसिक्‍बा, खोट्‌टेउगा ठेगा लुङ्‌गेॽवाचि हिट्‌नुङ् आम्‍टेप्‍मा ठेठेगा पाङ्‌चि, पुयुटे॥”
हिट्नुङ् येसुङा हिट्‌ना लोडुए, “पुयानुम्‍टे नागा ठेठेगा थोक्‌चि खानिङा आपुयुम्‍गेट्‌टुम्‍लोक् आनिसुम्‍गा थोक्‌चि ठिक् लुङ्‌गेॽवाधारि चा  लिनिना, ना ख्‍वाप्‍पा ओहोडुटु ॥”
हिट्‌नुङ् येसु जैतुन झोन्‍झोबाङाना याहाँपारा खाडे ॥ युहान्‍ना लोक्  याकुबङा येसुङा पाक् माट्‌टुएना हिट्‌ना रिङ्‌ङि निङ्‌ग्‍वा रिसाचुए हिट्‌नुङ् उन्‌चिङा उन् सिलाप्‍टाचुए, “आडाङ्बा आन्‍याँ याप्‌मि लोडालो, नागा रिङ्‌चि खोना बेला उलियुग्‍गा? हिट्‌नुङ् नागा सोब्‍बे घाट्‌नाचि एलाडोक् लियुक् नुङ् खोड्‌डे पाराना चिन्‍ना लियुक्‍ना होला॥”
येसुङा हिट्‌नागा लोडुचे, “ओछेक्‍छेक् चोगानि, साङा चा खानि माबान्‌डिन् चा॥ हिट्‌नुङ्  खानिङा खेमाटोमा लिसागा हिट्‌नुङ् खेमाटोमा लियुगेट् हिट्‌नुङ् लुक्‍लेमा काट्‌युगेट् हिट्‌नुङ् चामा ठुङ्मागा थोक्‌चि लाट्‌युगेट् हिट्‌नुङ् यारुसलेम दुस्‍मोनचिङा जाखाम् ओचोगुए पिक्‍सा ओमाट्‌टुगा रिङ् आखेम्‍सुम्‍टुम्॥ नाड्‌डेगा घाट्‌नाचिम्‍टे नाराङाना आन्‍ते लिमा नुङ् पाइले लिमा डोक् कोन्‍युक्॥”
खानिङ आङि बिस्‍वास आचोगुम्‍नाँ,खानि याप्‌मिचिङा चिम्‍मा माफुट्‌टिटि, हिट्‌नुङ् मालेम्‌सिटि हिट्‌नुङ् हाङ्चि सोरि माखाट्‌टिटि हिट्‌नुङ् खानिङा आङाना बारेङि गाबाइ पिमा कोन्‍युक्॥ खानि नाराङाना आन्‍तेसोम्‍मा बिस्‍वासङि दोरो आलिसिए भोने एडोक् आहिङिटि॥
खानिम्‍बाक् ओछेक्‍छेक् चोगानि, आङा खानि लोनानिगा रिङ् लिमा डोक् लियुक्॥टोना लोग् हिट्‌नुङ् नारा मेग्‍युङ् खाट्‌युक् टरो आङा लोनानिगा रिङ् खोनाबेला चा मेग्‌निना॥


माङ्‌हाङ्‌ङा येसु सियानालाम्‍मा उहिङ्‌ग्‍वाट् चोग पिलातासङा हिट्‌नागा लोडुचे, “टिलिङ्‌गाचि खाट्टानुम्‌चिम् खाडानि, हिट्‌नुङ् आहिडुम्‍लोक् खोड्‌डेपारिक् सुराक्‍छे लियुक्‍ना हिट्‌डेडोक् चोगानुम्॥” हिट्‌नुङ् हिट्‌नागा ओखाडाउङ् ओहुम्‍पा सुराक्‍छे चोक्‍मालाउङ्‌सा ओहुम्‍पा ओटेप्‍टुना लुङ्‌गेॽवाङि छाप् लाहाब् ओचोगुए, हिट्‌नुङ् चेलाचिङा याङ्‌खुप्‍मा उहिडुन् नुङ् टिलिङ्‌गाचि उयुङ्‌सुचिउङ् कोमा ओमेट्‌टुचे॥
येसु ओहुम्‍पाङि उयुङ्‌सुना हान्‍डेङ् भ्‍यानिक् युङ्‌माना लेम्‍बा डाना, हिट्‌ना लेम्‍बा याहुदिचिङा ओहुम्‍पा पुसिङा साक्‍चा खाप्‍मा उपिडुवाट्‌टुन्‌चिन्॥ हिट्‌नुङ् आइताबार् एका भ्‍यानिक् कुरिक् वारिक् लिसानाँ  हिट्‌नागा मेन्‍झेमाचिङा टेयार् ओचोगुना मुमुग मुमुग नाम्‍ना आट्‌टार् नेक्‍माउँसा ओहुम्‍पा ओखाडे॥
हिट्‌नुङ् हिट्‌नाबेला ठेना लुक्‍लेमा खाडे, पोङ्‌भोने माङ्‌टाङ्‌बाङाना ठिबाङ् माङ्‌हाङ् रिङ् काउग्‍बा टोनालोक्‍लाम्‍मा यो उङ्‌से, हिट्‌नुङ् ओहुम्‍पा  टेप्‍बालाक् लुङ्‌गेॽवा सोन्‍डुङ् हिट्‌ना उठुङ्‌ङि युङे॥ हिट्‌नुङ् ओहुम्‍पा  काकोबाचिम्‍बाक् उन्‌चि किट्‌माङा  पिलिम्‌पिलिम् ओयोक्‍टे हिट्‌नुङ् उसियागा याप्‌मिचि गाड्‌डेडोक् उलिसे॥
जबो मेन्‍झेमाचि ओहुम्‍पाङि ओटासुए टबो माङ्‌हाङ् रिङ् काउग्‍बाङा मेन्‍झेमाचि लोडुचे, “किट्‌नेनिन्, खान्‍याँ खाप्‍चेङि उछुडुना येसु आकोलुएट्‌टुम्॥ उन् नाहि वाइना॥ उन्‍ङा माट्‌टु गाड्‌डेडोक् उन् सियानालाम्‍मा उहिङ्‌ग्‍वाट् लिसाउङ् कोबे॥ आबािनउङ् उन्‍ङाना ओलासा युङ्‌बालाक् डेन् पुयानुम्॥” हिट्‌नागा मेन्‍झेमाचिङा येसु उयुङ्‌सुना ओहुम्‍पा उपुयुनाँ हिट्‌नि येसुङाना ओयेम् उनिसुवाट्‌टुन्॥
माङ्‌हाङ् रिङ् काउग्‍बाङा मेन्‍झेमाचि लोडुचे, “एला खाडानिउङ् ओचेलाचि लोडानुम्‌चिम्, ‘येसुम् टे सियानालाम्‍मा उहिङ्‌ग्‍वाट् लिसाउङ् कोबे, खानि नुङ्‌ना पाइले गालिलङि उन् खाट्‌युगेट्॥’”
हिट्‌नुङ् हिट्‌नागा मेन्‍झेमाचि उकिट्‌टे चा हिट्‌नुङ् आड्‌डिक् हार्‌का उलिसे॥ हिट्‌नुङ् ना नुना खाबोर् ओचेलाचि पिङा उपिन्‍डे॥
हिट्‌नागा ओखाडागेट्‌टाना बेला लाम्‍बोङि उन्‌चिसोरि येसु ठेट्‌टे हिट्‌नुङ् स्‍या ओमेट्‌टुए॥ येसुङा हिट्‌नागा लोडुचे, “किट्‌नेनिन्, गालिलङि खाडानिउङ् आचेलाचि लोडानुम्‌चिम्, हिट्‌नुङ् हिट्‌निडोक् हिट्‌नागाँ याङ्‌उनियाक्॥”


येसु पोङ्‌साना रिङ् माङ्‌हाङ् रिङ् काउग्‍बाङा लोडुए, “योसेफ मारियाम कापाङ्‌डाङ्‌मा चोक्‍मा किट्‌नेन्, पोङ्‌भोने ओमाभोक्‌ङि लिसाना ओओ सेङ्‌सेङ् हाङ्‌सालाम्‍मा लिसाना ए॥ उन्‍ङा ठिबाङ् ओओ पोङ्‌सुटु हिट्‌नाङा ओयाप्‌मिचि उन्‌चि पापलाम्‍मा हिङुचिचि हिट्‌नुङ् ओओङाना उनिङ् खान्‍ङा येसु (नाङाना उटुप् ‘टाङ्‌बाङा आहिङ्‌युक्’) मेट्‌टुबिडु॥
योसेफङा मारियाम भ्‍या चोगुङ् खाट्‌टुङ् ओपाङ्‌डाङ्‌मा चोगुए टरो मारियामङा ओओ मिपोङ्‌मेसोम्‍मा हिट्‌नागाचि एक्‍केउ इम्‌चियाट्‌चिन्॥
जबो मारियामङाना छाडाङ्‌मा लिसालाबाना डाना, रोमि देसाङिना हाङ्‌ङा उमुलुक् भोरिगा ख्‍वाप्‍पा याप्‌मिचि सारखारङि निङ् छेप्‍माडोक् कोन्‍युक् पिक्‍सा माट्‌टुए॥ हिट्‌नुङ् उन्‌चि निङ् छेप्‍माउङ्सा उन्‌चि टुबाठेबा उयुङागा आ-आप्‍पे युक्‍ताम्‌ङि ओखाडे॥ हिट्‌नुङ् योसेफ लोक् मारियाम चा उन्‌चि युङाचिगा युक्‍ताम् नासारात ओलोडुना खालाङ्‌गालाम्‍मा बेथलेहेम युक्‍ताम्‌ङि खाप्‍माउङ्‌सा टेहार् लिसाच पोङ्‌भोने उन्‌चिगा टुबाठेबा दाउद हाङ् बेथलेहेम युक्‍टाम्‌ङि उयुङागा डागा॥
जबो हिट्‌नागाचि बेथलेहेम युक्‍ताम्‌ङि होनडा टायाचे हिट्‌नाबेला हिट्‌नि याम्‍बा नायाम्‍बा खोनाइ चा बासा युङ्‌माना डेन् टुब्‍च्‍वाट्‌चुन्॥ हिट्‌नुङ् होप्‍मोबेला एङ्‌स्‍वा बस्‍तुभाउ ओरेक्‍टुचिगा गोठा टुबाचुए॥ हिट्‌निरोक् मारियामङा ओओ पोङ्‌सुए हिट्‌नुङ् खोनाइ चा ओओ युङ्‌माना ठोङ् टुब्‍च्‍वाट्‌चुन् हिड्‌डेउङ् उमाङा ओओ सिम्‍बेलेॽवाङा रिगुङ् खोङ्‌डाङ्‌ङि इम्‍मेट्‌टुए॥ उनिङ् येसु मेट्‌टाबिडाचुए॥
बेथलेहेम युक्‍टाम्‌ङाना भारा चाउरिङि ठुँबा कापुचि ठुँबा कोसा युसा उयुङासागा॥ हिट्‌नाबेला माङ्‌हाङ्‌ङाना ओसाङ् हिट्‌नि याम्‍बा नायाम्‍बा ओमसे॥ ना उनिसुङ् ठुँबा कापुचि पिलिम् पिलिम् ओयोक्‍टालोक् उकिट्‌टे॥ माङ्‌हाङ् रिङ् काउग्‍बाङा हिट्‌नागा लोडुचे, “खानि किट्‌नेनिन्, पोङ्‌भोने खानि ख्‍वाप्‍पा याप्‌मिचिलाउङ्सा नुना खाबोर काप्‍टुङ् खानि टोकानाङि होन्‍डाङ् टायाएसाङे॥ हाट्‌ले दाउद हाङ् पोङ्‌साना बेथलेहेम युक्‍ताम्‌ङि ठिबाङ् काहिङ्‌ग्‍मेप्‍बा डाङ्‌बा पोङ्‌सेसे॥ उन्‌एरोक् खिरिस्‍ट लियुक्॥
“खाडानिउङ् पुयानुम, खानिङा ओओम्‍बाक् सिम्‍बेलेॽवाङा उरिगुङ् खोङ्‌डाङ्‌ङि उइम्‍मेट्‌टुना आनिसुम्‍टुम् नालाम्‍माडोक् उन् मिसेन् आनिसुम्‍टुम्॥” हिट्‌नापाकालोक् माङ्‌जोम् माङ्‌हाङ् रिङ् काउग्‍बाचि हिट्‌नि ओठेट्‌टाउङ् माङ्‌हाङ्‌ङाना उनिङ् चोन्‍सा, पोएपोए पिक्‍सा  नाड्‌डेना छाम्‍लो उठाक्‍टुए, “सोब्‍बेनुङ्‌ना उठुइ टोनालोग्‌ङि आयुङ्‌ना माङ्‌हाङ्‌ङाना निङ् टोटो उलियाक्, हिट्‌नुङ् उन्‍ङा निङ्‌ग्‍वा टोडुचिगा नाराङिगा याप्‌मिचिङा हाङ्‌हाङ् ओटोगुयाक्‍टु॥”
हिट्‌नुङ् माङ्‌हाङ् रिङ् काउग्‍बाचि टोनालोग्‌लेङ् ओनोक्‍टा ओखाडाउङ् ठुँबा कापुबाचि उपिगे, हाट्‌ले माङ्‌हाङ्‌ङा आलोडा गाड्‌डे बेथलेहेम युक्‍ताम्‌ङि पाक् लिसेना टे पुसिङा खाड्‌याक्॥ ना उनिसुङ् हिट्‌नागा आड्‌डिक् चाप् टामाङा आनान्‌दित उलिसे॥ ठुँबा कापुचि ओनोक्‍टा ओखाडाउङ् ओखेम्‍सुगा हिट्‌नुङ् उनिसुगा रिङ्‌ङि हिट्‌नागा ख्‍वाप्‍पाङा माङ्‌हाङ्‌ङाना उनिङ् ओचोन्‍डुए॥
होप्‍मोबेला एङ्‌स्‍वा लाप्‍माङ् देसालाम्‍मा जोतिसिचि यारुसलेमङि होन्‍डा ओटाए॥ हिट्‌नुङ् हिट्‌नागाँ नाड्‌डे पिक्‍सा ओमाट्‌टुए, “याहुदि याप्‌मिचिगा हाङ्‌बा लिसाउङ् पोङ्‌साना खोनाइ युङ्‌ग्‍वाना॥ पोङ्‌भोने आन्‍याँ उन् पोङ्‌साना रिङ्‌ङाना चिन्‍ना कापिबा चोक्‌चिङ्‌गे नाम् होम्‍मालेङ् निसुम्‍मे॥ हिट्‌नुङ् हिट्‌नागा लाप्‍माङ्‌लाम्‍मा हाङ् पुसिङा ओटाए॥ हिट्‌नागा बेथलेहेमङि ओआबे हिट्‌नुङ् येसु हिट्‌नुङ् उप्‍पा उमा उयुङागा युक्‍ताम् ठाहा  ओटोगुए॥
जबो येसु उमा मारियामलोक् एक्‍केउ लिसाना जातिसिचिङा उनिसुए, हिट्‌नुङ् हिट्‌नागाँ गुङ् ओचोगाउङ् ओओ स्‍या ओमेट्‌टुए हिट्‌नुङ् जाप्‍रामालाम्‍मा साम्‍याङ्, ढुपा हिट्‌नुङ् मुमुग मुमुग नाम्‍ना  आट्‌टार् ओहोटुङ् येसुङि ओठाङ्सुए हिट्‌नुङ् माङ्‌हाङ् खान्‌लोक् वाहेट् पिक्‍सा उनिङ् ओचोन्‍डुए॥ हिट्‌नुङ् हिट्‌नागा उन्‌चि देसालेङ् ओनोक्‍टाउङ् ओखाडे॥


लालिक् काहिबा याप्‌मिङाना मुन्‍डुम् हिट्‌नुङ् उन्‍ङा नाड्‌डेना मुन्‍डुम् लोडुचे, “ठिबाङ् याप्‌मि लालिक् हिसिङा होन्‍डे॥ हिट्‌नुङ् लालिक् हिसा खाडानाँ खोट्‌टेप्‍मा लालिक्‌चि लाम्‍बोङि ओठाए, हिट्‌नुङ् नुवाचि ओटायाउङ् ओचोडिसुए॥”
आम्‍टेप्‍मा लालिक्‌चि लुङ्‌गेॽवा एडोक् लिसाना खाम्‌ङि ओठाए, हिट्‌नि खाम् खाटिटि एडोक् लिसानाँ लालिक् कोब्‍माम् एलाडोक् ओकोबे॥ टरो गाइरो सोम्‍मा ओजारा ठेम्‍मा टोगुवाट्‌टुन् हिट्‌नुङ् नाम् छेडानाँ लालिक् लेमाउङ् चोबाडे॥
आम्‍टेप्‍मा लालिक्‌चिम्‍बाक् उटिउँबा बारिङि ओठाए, टरो टिउँबाचि ओपोया ओकाडाउङ् ओकोबागा लालिक्‌चि पोमा उपिडुवाट्‌टुन्‌चिन्॥
आरु आम्‍टेप्‍मा लालिक्‌चिम्‍बाक् ओचेट्‌नुना खाम्‌ङि ओठाए, हिट्‌नुङ्  हिबालाक् लालिक्‌चिङि कोइङा साए गुना, साठि गुना हिट्‌नुङ् तिस गुना उसा ओकेङुए॥ खेम्‍माना नुभेक् लोक्‍गाङा नुलोक् खेम्‍सानुम्॥
ना मुन्‍डुम्‍ङाना उटुप् चेलाचिङा बुझा चोक्‍मा उहिडुवाट्‌टुन् हिट्‌नुङ् येसुङा लोडुचे, “लालिक्‌म्‍बाक् माङ्‌हाङ्‌ङाना रिङ् ए॥ हिट्‌नुङ् लाम्‍बोङि ओठायागा लालिक्‌चिम्‍बाक् माङ्‌हाङ् रिङ् काखेम्‍बाचि उलियुक् हिट्‌नुङ् सैतान टायुङ् याप्‌मिचिङा बिस्‍वास ओचोगुन्‍चा नुङ् माङ्‌हाङ् िरङ् नाप्‍टुचिउङ् खाट्‌टुएट्‌टुटु॥”
हिट्‌नुङ् घेट्‌रेक्‍का लुङ्‌गेॽवा बारिङि ठायागा लालिकउम्‍बाक् माङ्‌हाङ् रिङ् ओखेम्‍सुङ् छोप्‍मो लोङ्‌सा बिस्‍वास काचोक् याप्‌मि उलियुक्॥ हिट्‌नुङ् माङ्‌हाङ् रिङ् ओचेट्‌नुलोक् उन्‌चि निङ्‌ग्‍वाङि युङ्‌मा उहिडुन्‍ना, जबो निङ्‌ग्‍वा छिमा बेला टायुक् बिस्‍वास ओनाडुटु॥
टिउँबा बारिङि  ओठायागा लालिक्‌चिम्‍बाक् माङ्‌हाङ् रिङ् काखेम्‍बा याप्‌मिचि उलियुक्॥ टरो ना चोलाङि लिना चिन्‍ता, सुबेन्‍माक्‍फेन् हिट्‌नुङ् ना नाराङिना मोज्‍मोज्‍जाङा बान्‍डुचिउङ् बिस्‍वासङि पोमा उहिनिगा हिट्‌नुङ् हिट्‌नागाँ टुलफुल ओकेङुन्‍गा॥
हिट्‌नुङ् ओचेट्‌नुना खाम्‌ङि ओठायागा लालिक्‌चिम्‍बाक् माङ्‌हाङ् रिङ् ओखेम्‍सुङ् उन्‌चि निङ्‌ग्‍वाङि ओचेट्‌नुलोक् उयुङ्सुगा याप्‌मिचि उलियुक्॥ हिट्‌नुङ् माङ्‌हाङ् रिङ् ओखेम्‍सुङ् हिड्‌डेगाड्‌डेडोक् ओचोगुङ् ढुक्‍का उलियुङ् जोम् टुल्‍फुल ओकेङुटु॥


येसुङा रिमेट् लाहाब् लिसाना लोक् टुगाना मेन्‍झेमा हिट्‌नुङ्ना येसु चुवा खोङ्‌डाङ्‌लाम्‍मा भारा होन्‍डानामे ठिबाङ् ओचाफेन्‍ना रिमेट् लाहाब् लिसाना याप्‌मि येसुलेङ् पिन्‍सा आबे॥
हिट्‌ना याप्‌मि आड्‌डिक् बोल्‍लेउ लिसानाँ साङा चा ओलाबुङ् मुक्‍ठुङ्‌ङि युङ्‌मा उहिडुवाट्‌टुन्॥ पोङ्‌भोने हिट्‌ना याप्‍मा खेप् याप्‌मिचिङा  ओलाङ् उमुक् ढाउङाना साङ्‌लि हिट्‌नुङ् काँटिङि ओरेक्‍टुङ् उयुङ्‌सुए, टरो चा साङ्‌लि पुडुङ् काँटिचि एगुङ् पिन्‍डाना॥
हिट्‌ना लेम्‍बा सेम्‍बा उहुम्‍पाघारि हिट्‌नुङ् झोन्‍झोबालेङ् राट्सा लोट्‌लिङ् चा वाडुवाट्‌टुन्‍गा हिट्‌नुङ् लुङ्‌गेॽवाङा आप्‍पे लोङ्सा लेम्‍सा वासाना॥
हिट्‌नुङ् जबो हिट्‌नाङा लाप्‍माङ्‌लाम्‍मा येसु निसुङ् पिन्‍सा आबे, हिट्‌नुङ् ओटोकानासोरि गुङ् चोगाउङ् स्‍या मेट्‌टुए॥ येसुङा हिट्‌ना  ओचाफेन्‍ना रिमेट् लोडुए, “ना याप्‌मिलाम्‍मा भारा होन्‍डालेट्‌टा॥”
हिट्‌ना ओचाफेन्‍ना रिमेट्‌ा ठेना उरिट् चोगुङ् राट्‌सा याप्‌मिलाम्‍मा होन्‍डे, “माङ्‌ठेना माङ्‌हाङ्‌ङाना छा येसु, खान्‍ङाना आङालोक् पाक् काम? आङा याप्‍मा याङ्‌छामा याङ्‌चाट्‌नेन् नुङ् माङ्‌हाङ्‌ङाना उनिङ्‌ङि आङा स्‍या मेट्‌नाँ॥ येसुङा हिट्‌ना, “कानिङ् पाइना” पिक्‍सा सिलाप्‍टुए॥ हिट्‌नुङ् हिट्‌नाङा माट्‌टुए, “आनिङ् फौज, पोङ्‌भोने आन्‍याँम्‍टे जोम् वासेट्‌टिङा॥”
हिट्‌नुङ् हिट्‌नाँ, “आन्‍याँ ना छेट्‌रालाम्‍मा भारा याप्‌मि होट्‌नेन्” पिक्‍सा येसु बाबा चोक्‍सा बिन्‌टि चोगुए॥ हिट्‌नि नेट्‌टाङ् झोन्‍झोन्‍बा याम्‍बा नायाम्‍बा जोम् फाक्‌चि चाराँ उलिसेट्‌टागा॥ हिट्‌नुङ् ओचाफेन्‍ना रिमेट्‌चिङा, “आन्‍याँ फाक्‌चि भिट्‌रा लिग्‍मा याप्‌मि पाङ्‌सा हिट्‌नुङ् लिगिटिङा पिक्‍सा येसु बाबा ओमेट्‌टुए॥” हिट्‌नुङ् येसुङा खाडानि पिक्‍सा लोडुचे॥
हिट्‌नुङ् हिट्‌नागा ओचाफेन्‍ना रिमेट्‌चि हिट्‌ना याप्‌मिलाम्‍मा ओहोन्‍डाउङ् फाक्‌चिङि उलिगे, हिट्‌नुङ् इप्‍पोक् हाजार फाक्‌चिगा हुड्‌डा याक्‍ठेरेक्‌लाम्‍मा हुर्‌याँ लिसा कोसा उठाए, हिट्‌नुङ्  सामुन्‍राङि उलुमा उसिए॥
ना घाट्‌ना उलिसुङ् फाक् कापुबाचि हिट्‌निलाम्‍मा पिन्‍सा ओखाडाउङ् खालाङ्‌गाङि हिट्‌नुङ् युक्‍ताम् युक्‍तामङि ना खाबोर ओमाट्‌टुए॥ हिट्‌नुङ् जोम् याप्‌मिचि पाक् लिसेना पिक्‍सा पुसिङा येसु वासाना डेन्‌ङि ओटाए॥ हिट्‌नुङ् ओचाफेन्‍ना रिमेट् लाहाब् लिसाना याप्‌मि नुमानिङ् लिसाउङ् लोट्‌लिङ् वाडुङ् हिट्‌नुङ् हाङ्‌हाङ् लिसाउङ् युङासाना उनिसुए॥
ना उनिसुङ् हिट्‌नागा सोब्‍बे उकिट्‌टे हिट्‌नुङ् हिट्‌निगा याप्‌मिचिङा आन्‍याँ डेन्‍लाम्‍मा खाडाएट्‌टा पिक्‍सा येसु स्‍या ओचोगुए॥ येसु नाउङि ठाङ्‌मा कोलानाबेला हिट्‌ना याप्‌मि उन्‌सोरि आबाउङ्, “आङा चा खान्‍लोक् याङ्‌खाट्‌टा” पिक्‍सा बिन्‌टि चोगुए॥
टरो येसुङा हिट्‌ना याप्‌मि आङालोक् खाट्‌नेन् पिक्‍सा नाड्‌डे लोडुए, “कापाङ्‌ङि नोक्‍टा खाडा, हिट्‌नुङ् टाङ्‌बाङा खान्‌लोङ्सा चोगुना ठेना टोॽवा हिट्‌नुङ् खान् लुक्‍मा माटुक्‍टाना बारेङि कानातेदार्‌चि लोडुचि॥”
हिट्‌नुङ् हिट्‌ना याप्‌मि खाडाएट्‌टे, हिट्‌नुङ् येसुा उन्‌लोङ्‌सा खोड्‌डेना ठेना टोॽवा चोगुबिडुएना हिट्‌ना रिङ् पारचार चोक्‍मा ठालाँ चोगुए, हिट्‌नुङ् सोब्‍बे याप्‌मिचि डोङ् ओठोङ्डे॥
येसु फेरि नाउङि ठाङाउङ् तालङाना आर्‌कोलेङ् ओचेलाचिलोक् खाडे, हिट्‌नि टासुनाँ माङ् जोम् याप्‌मिचिगा खिमेयाङ्मे उन्‍ङाना याम्‍बा नायाम्‍बा उछुमे॥ हिट्‌नि जोम् याप्‌मिचिगा खिमेयाङ्मेङि हेलिक् होन्‍ना रोगाा टुगाउङ्  ठिक् इप्‍पोक् (बारो) बार्‌खा लिसाना ठिबाङ् मेन्‍झेमा डाना॥ हिट्‌ना मेन्‍झेमाङा जोम् सिडापाङ्‌डा काचोक्‍बाचिङि खाडे  टरो नुलोक् लिमाना ओसाट्‌टोङि याङ्‌छामा एरोक् टोगुए॥
ना मेन्‍झेमाङा येसुङाना बारेङि खेम्‍सुएसुना हिड्‌डेउङ् याप्‌मिचिगा खिमेयाङ्‌मेङि येसुङाना  ओएङ्‌स्‍वालाम्‍मा आबाउङ् ओलोट्‌लिङ् खोट्‌टुए॥ पोङ्‌भोने, “ओलोट्‌लिङ् एरोक् खोट्‌टुङे भोने चा आङा नुङा” नुङ् हिट्‌ना मेन्‍झेमाङा उनिङ्‌ग्‍वाङि मिट्‌टुएसुना॥ हिट्‌नुङ् एलाएला येसुङाना ओलोट्‌लिङ् खोट्‌टुनामे हेलिक् होन्‍मा नाडुए॥
हिट्‌नाबेला डोक् येसुा उन्‌लाम्‍मा साक्‌ति होन्‍डाना ठाहा टोगुए, हिट्‌नुङ् नोक्‍टाउङ् याप्‌मिचि सिलाप्‍टुचे, “साङा आलोट्‌लिङ् खोट्‌टुएना?” ओचेलाचिङा ओलोडुए, “डाङ्बा नेहि सोब्‍बे याप्‌मिचिङा मापुप्‍टाउ८् माइन्‍एट्, हिट्‌नुङ् चा आङा साङा याङ्‌खोट्‌टेना पिक्‍सा पोङ् आपिक्‍युक्‍ना?”
हिट्‌ना मेन्‍झेमाङा उन्‌ङि पाक् लिसाइसान हिट्‌ना रिङ्  मिट्‌टुउङ् उकिप्‍माङा योग्‍सा येसु ओटोकानाङि आबाउङ् गुङ् चोगाउङ् उन् सोब्‍बे छेम्‍बाना रिङ् लोडुए॥ हिट्‌नुङ् येसुङा हिट्‌ना मेन्‍झेमा लोडुए, “आनो काबिस्‍वासङा खान् आनुयाइसे, हाङ्‌हाङ् लिसाउङ् खाडा॥”


युहान्‍ना पोङ्‌ना रिङ् माङ्‌हाङ् रिङ् काउग्‍बाङा जाकारिया लोडुए, “कापाङ्‌डाङ्माङा ठिबाङ् छा मापोङ्‌युबियुक्॥ हिट्‌नुङ् खान्‌चिङा ना ओओङाना उनिङ् युहान्‍ना खेङ्‌साबिडाचु॥ हिट्‌नुङ् उन् पोङ्‌नामे सेङ्‌सेङ्ना हाङ्‌साङा इप्‍टुटु, हिट्‌नुङ् जोम् याप्‌मिचि येसु खिरिस्‍टलेङ् नोक्‍माउङ्‌सा टेयारि चोगुचिचि॥” जाकारियाङा माङ्‌हाङ् रिङ् काउग्‍बा लोडुए, “खोड्‌डेउङ् ना रिङ् ठाहा टोगुङ्‌टुङ्‌ना टे? आन्‍च्‍याँम् इप्‍पाङ्‌रोक् ओओ माले पासिङ् मासिङ् लिमाहिडाइसाचेँ॥”
माङ्‌हाङ् रिङ् काउग्‍बाङा जाकारिया लोडुए, “ आङा माङ्‌हाङ्‌ङाडोक् खान्‌लाउङ्‌सा नुना  खाबोर खेम्‍मेप्‍माउङ्सा याङ्‌पाङ्‌साना॥ पोङ्‌भोने खान्‍ङा आङा माट्‌टुङ्‌ना रिङ्‌ङि बिस्‍वास आचोग्‍वाट्‌टुन्, हिड्‌डेउङ् खान्‍नाना काइछा मिलिएसोम्‍मा खान् चेक्‍मा आहिनिलोक् आलियुक्॥” हिट्‌नाबेलाडोक् जाकारिया पाक्‍चा चेक्‍मा हिनिना लिसे॥ हिट्‌नुङ् माङ्‌हाङ् रिङ् काउग्‍बा जाकारिया हिट्‌निरोक् नाडुडोए॥ हिट्‌नुङ्‌ना जाकारियाङाना सेवा चोक्‍माना ओपालो लाट्‌टाउङ् ओपाङ्‌ङि नोक्‍टे हिट्‌नुङ् ओटालिमाङ् पोङ्‌ना लिसे॥
एलिसिबाङा छा खुयुना ङा माइना टेप्‍मा लिसाइसाना बेला, माङ्‌हाङ् रिङ् काउग्‍बा एलिसिबाङाना ओनाटेडार मारियमङि ठेट्‌टे॥ ना कान्‍ने मेन्‍झेमाङाना भ्‍या लिमाना रिङ् योसेफ ओलोडुना याप्‌मिङा लोइँबा  ठेन्‍डुङ् रिङ् उफुडुएसुना॥ माङ्‌हाङ् रिङ् काउग्‍बाङा लोडुए, “खान्‍ना माभोक् आखुयुटु हिट्‌नुङ् ओओ आपोङ्सुटु॥ हिट्‌ना ओओङाना उनिङ् येसु मेट्‌टुबिडु॥ उन् माङ्‌ठेना लियुक् हिट्‌नुङ् सोब्‍बेनुङ्‌ना माङ्‌ठेना माङ्‌हाङ्‌ङाना छा पिक्‍सा ओलोडुटु हिट्‌नुङ् खोनाबेला चा लाट्‌निलोक् सासान् चोगुचिचि॥”
हिट्‌नुङ् मारियामङा लोडुए, “ना रिङ् खोड्‌डेउङ् लिमा हियुक्‍ना टे, आङाम्‍टे कान्‍ने?” हिट्‌नुङ् माङ्‌हाङ् रिङ् काउग्‍बाङा माट्‌टुए, “खान् उठुङ्‌ङि माङ्‌हाङ्‌ङाना सेङ्‌सेङ्‌ना हाङ्‌सा ठायुउङ्‌युक् हिट्‌नुङ् सोब्‍बेनुङ्‌ना माङ्‌ठेना माङ्‌हाङाना ओबोल्‍ङा माटेप्‍युक्॥ हिट्‌नुङ् हिट्‌ना पोङ्‌साना सेङ्‌सेङ्‌ना ओओ  माङ्‌हाङ्‌ङाना छा पिक्‍सा ओलोडुटु॥” माङ्‌हाङ् रिङ् काउग्‍बाङा लोडुना रिङ् मारियामङा बिस्‍वास चोगुए॥
मारियामलोक् माङ्‌हाङ् रिङ् काउग्‍बा चेक्‍मा हिडाचिनामे मारियाम एलिसिबा टुब्‌सिङा खाडे॥ मारियामङा ओनाटेदार एलिसिबा स्‍या मेट्‌टुना खेम्‍सुनामे ओफोक्‌ङि लिसाना ओओ सोङ्‌डे॥ माङ्‌हाङ्‌ङा उन्‌चिलोक् चोगुना रिङ्‌ङि आड्‌डिक् आनान्‌डित् लिसाचे॥ हिट्‌नुङ् मारियाम सुम्‍बोक् माइना टेप्‍मा ओनाटेदार एलिसिबालोक् युङे हिट्‌नुङ् ओपाङ्‌ङि नोक्‍टे॥
एलिसिबाङाना छाडाङ्‌मा लिमानाबेला लिसे, हिट्‌नुङ् उन्‍ङा ठिबाङ् येम्‍बेछा ओओ पोङ्‌सुए॥ माङ्‌हाङ् रिङ् काउग्‍बाङा लोडुचिगाॽवा डोक् जाकारिया लोक् एलिसिबाङा ओओङाना उनिङ् युहान्‍ना युङ्‌साचुए॥ हिट्‌नाबेलाडोक् जाकारिया पाइलगाड्‌डे चेक्‍माहिमाना लिसे हिट्‌नुङ् जाकारियाङा माङ्‌हाङह उनिङ् चोन्‍डुए॥ हाउ आइछा, खान् सोब्‍बेनुङ्‌ना माङ्‌ठेना माङ्‌हाङ्‌ङाना माङ्‌काटा मालोयुक्॥ हिट्‌नुङ् याप्‌मिचि पापलाम्‍मा खोड्‌डेपारिक् छेमा आटोगुमुङ् आहिङिटिगा लोसिङा खान् आखाट्‌युक्॥


दुस्‍टा चाकारङाना मुन्‍डुम् येसुङा हिट्‌ना लोडुए, “टोनालोग्‌ङिना मुलुक् ठिबाङ् हाङ्‌बालोक् टोङ्‌मा हिडुम्‍टुम्, हिट्‌ना हाङ्‌बा ओचाकार्‌चिङा उन्‌लाम्‍मा खाट्‌टुना नाॽवाङाना  हिसाब् किटाब् हिट्‌नालाम्‍मा नाक्‍माना निङ्‌ग्‍वा चोगुटु॥ हिट्‌ना हाङ्‌बाङा हार्‌हिसाब् लाडुना बेला ठिमेक् हाजार साम्‍मेङाना राङ् नाॽवा खाट्‌टुना ठिबाङ् चाकार उन्‌सोरि ओआप्‍टुए॥”
“टरो हिट्‌ना याप्‌मिङि ओनाॽवा हुङ्‌मा हिडेट्‌टुन्, हिट्‌नुङ् ओडाङ्‌बाङा खान् आप्‍पे हिट्‌नुङ् ओछालेट्‌चि हिट्‌नुङ् हिट्‌नाङाना सोब्‍बे थोक्‌चि  छोङ्‌सानुम् नाॽवा हुङानुम् पिक्‍सा लोडुचे॥”
हिट्‌डेउङ् हिट्‌ना चाकार हाङ्‌बा ओटोकानाङि आबाउङ् नाड्‌डे पिक्‍सा बिन्‌टि ठाङ्‌सुए, ‘आडाङ्‌बा, होप्‍मो लेम्‍बासोम्‍मा याङ्‌हाङ्‌साङ् आङा सोब्‍बे कानाॽवा हुङुङ्‌टुङ्॥’ हिट्‌नुङ् ओडाङ्‌बाङा हिट्‌ना लुक्‍मा टुक्‍टुङ् हिट्‌नाङाना हुङ्‌माना सोब्‍बे नाॽवा छेमा चोगुबिडुए हिट्‌नुङ् हिट्‌ना लेडुडिसुए॥
“तबो हिट्‌ना चाकार खाडे, हिट्‌नुङ् उन्‌लोक् एक्‍केउ टोॽवा काचोक् चाकारचि माड्‌डे ठिबाङ् टुबुए, हिट्‌ना ओसाइबाङा उन्‌लाम्‍मा ठिमेक्‍मेक् रुपा राङ् नाॽवा लोगुएसुना डाना॥ हिट्‌नुङ् हिट्‌नाङाना  ओसाङ्‌मारि लाबुङ् लोडुए, ‘आङालाम्‍मा औखाट्‌टुना नाॽवा हुङुलेट्‌टु॥’”
हिट्‌ना चाकारङा ओसाइबा ओटोकानाङि खाडाउङ् गुङ् चोगाउङ् नाड्‌डे पिक्‍सा बिन्‌टि चोगुए, ‘होप्‍मो बेलासोम्‍मा याङ्‌हाङ्‌सा, आङा सोब्‍बे कानाॽवा हुङुङ्‌टुङ्॥’ टरो हिट्‌नाङा उरिङ् खेम्‍सुवाट्‌टुन्, हिट्‌नुङ् खाडाउङ् नाॽवा मिहुङ्‌मेसोम्‍मा हिट्‌ना खाम्‍बाङ्‌ङि ठेन्‍डुए॥
“आरु ओसाइबाचिङा उन्‍ङा चोगुना रिङ्‌चि उनिसुए, हिट्‌नुङ् उन्‌चि निङ्‌ग्‍वा आड्‌डिक् टुगे॥ हिट्‌नागा ओखाडाउङ् नागा सोब्‍बे रिङ्‌चि उन्‌चि डाङ्‌बा ओखेम्‍मेट्‌टुए॥”
हिट्‌नुङ् डाङ्‌बाङा हिट्‌ना चाकार छेम्‍डुङ् लोडुए, ‘हाउ ओभेन्‍ना चाकार, खान्‍ङा आङि बिन्‌टि आठाङ्‌सुनाङा आङा ख्‍वाप्‍पा कानाॽवा छेमा चोग्‍नाबिने॥ आङा खान् लुक्‍मा टुक्‍ना गाॽवा डोक् खान्‍ङा चा कासाइबा चाकार लुक्‍मा टुक्‍मा कोन्‌निनै टे? हिट्‌नुङ् हिट्‌ना डाङ्‌बाङाना आड्‌डिक् ओयाक्‍लेडाउङ् हिट्‌ना चाकार साजाए पिमा नाॽवा मिहुङ्‌मेसोम्‍मा खाम्‍बाङ्‌ङि ठेन्‍डानुम् पिक्‍सा लोडुचे॥”
हिट्‌नुङ्‌ना येसुङा नाड्‌डे माट्‌टुए, “खानिङा कोइ याप्‌मि खानि निङ्‌ग्‍वालाम्‍मा डोक् माफ् आपिनेट्‌निम्‌चिम् भोने  टोनालोग्‌ङिना आङाना पाबाङा चा खािन हिड्‌डे डोक् मामेट्‌टिटि॥”


येसुङाना उरुपा फेराँ लिसाना सिमोन पट्‌रुसङा लोडुए, “खान् उहिङ्‌ग्‍वाट् माङ्‌हाङ्‌ङाना छा  खिरिस्‍ट ए॥”
हिट्‌ना बेलालाम्‍मा येसुङा हिट्‌नागा नाड्‌डे लोसा हिसिक्‍मा ठालाँ चोगुचे, याप्‌मि छाङा जोम् याङ्‌छामा आङ्‌मा कोन्‍युक्, हिट्‌नुङ् याहुदि ओठेडोङ्‌चिङा, सानिङ्‌डाङ्‌बाचिङा हिट्‌नुङ् धार्‌माबिधि काहिसिक्‍बाचिङा इन्‍कार ओचोगुटु, ओसेडुटु हिट्‌नुङ् सुम्‍बोक् लेम्‍बा सियुङ् उहिङ्‌ग्‍वाट् लियुङ् फेरि कोब्‍युक्॥
हिट्‌नुङ् ङा लेम्‍बा ओएङ्‌स्‍वा येसुङा पाट्‌रुस, याकुब हिट्‌नुङ् युहान्‍ना उन्‍लोक् ठिक् केना झोन्‍झोबाङि बिन्‌टि चोक्‌सिङा खाट्‌टुचे॥
हिट्‌नि उन्‌चि एरोक् ओवासेट्‌टागा, उन्‌चिङा उपुयुगेट्‌टुलोक् येसुङाना उरुपा फेराँ लिसे॥ हिट्‌नुङ् ओलोट्‌लिङ् फुटुम्‍बुरि फुट्‌ना लिसाउङ् ओम्‍से॥
हिट्‌नुङ् ओनाभाक् नाम् गाॽवा डोक् ओम्‍मासोम्‍मा ओम्‍से॥
हिट्‌नुङ् हिट्‌नाबेला डोक् मोसा लोक् एलिया ठेट्‌टाचे, हिट्‌नुङ् येसुलोक् मुन्‍डुप्‍मा ठालाँ ओचोगुए॥
हिट्‌नुङ् चेलाचिङा पाक् माप्‍माना नुङ् मिप्‍मा डोक् उहिडुवाट्‌टुन्, पोङ्‌भोने हिट्‌नागा सुम्‍बाङ् उकिट्‌टाइसागा॥ पाट्‌रुसङा येसु लोडुए, “काहिसिक्‍बा आनि नाहि  लिसिना नुना डोक् लिसे॥ खान्‍ङा निङ्‌ग्‍वा आचोगुटु भोने आङा नाहि सुम्‍बोक्  युङ्‌माना याक्‍सा चोगुङ्‌टुङ्, ठिक् खान् लोङ्‌सा, ठिक् मोसा लोङ्‌सा हिट्‌नुङ् ठिक् एलिया लोङ्‌सा॥”
पाट्‌रुस हिड्‌डे पिक्‍सा चेक्‍टेट्‌टाना बेला ओम्‍साना खिमेमा उङ्‌साउङ् टेप्‍टुचे॥ हिट्‌नुङ् खिमेमा भिट्‌रालाम् ठिक् नाड्‌डेना रिङ् मुक्‍टे,  “ना आङाना मायालु छा, उन्‍लोक् आङा आड्‌डिक् हार्‌का लिसाङे, उन्‍ङा मालोडिगा रिङ् खेम्‍सानुम्॥”
नाड्‌डेना रिङ् चेलाचिङा ओखेम्‍सुङ् हिट्‌नागा आड्‌डिक् उकिट्‌टाउङ् हाम्‍बोम्‍फोप् ओचोगे॥ हिट्‌नुङ् येसु आबाउङ् हिट्‌नागा खोट्‌टुचिउङ् लोडुचे, “कोबानि, किट्‌नेनिन्॥” हिट्‌नुङ् हिट्‌नागाँ उपुयुनाँ हिट्‌नि येसु एरोक् उनिसुए॥
हिट्‌नुङ् उन्‌चि झोन्‍झोबालाम् युमा उङ्‌सागेट्‌टाना बेला येसुङा हिट्‌नागा सुम्‍बाङ् ओचेलाचि  आग्‍याँ पिडुचे, “याप्‌मि छा सियुङ् उहिङ्‌ग्‍वाट् लियुङ् मिकोब्‍मेसोम् खानिङा ना  आनिसुम्‍गा रिङ् साक्‍चा लोनेनुम्‌चिम्॥”
हिड्‌डेउङ् हिट्‌नागाँ हिट्‌ना रिङ् उन्‌चि निङ्‌ग्‍वाङि एरोक् उयुङ्‌सुए॥
हिट्‌नुङ् चेलाचिङा येसु नाड्‌डे पिक्‍सा उसिलाप्‍टुए, “धार्‌माबिधि काहिसिक्‍बाचिङा पोङ् खिरिस्‍ट टामा पाइले एलिया पाइले टामा कोन्‍युक् पिक्‍सा उमाट्‌टुएगा?”
येसुङा हिट्‌नागा नाड्‌डे लोडुचे, “छेम्‍बाडोक्, एलिया  पाइले टायुक् हिट्‌नुङ् उन्‍ङा सोब्‍बे  रिङ् टोङ्‌सुटु॥”
टरो आङा खानि लोनाँनि, एलियाम्‍टे पाइले डोक् टामैडे, हिट्‌नुङ् याप्‌मिचिङा उन् मिसेन् उनिस्‍वाट्‌टुन्, हिट्‌नुङ् हिट्‌नागाँ उन्‌चि निङ्‌ग्‍वाङि जे उमिट्‌टुए हिट्‌नाडडोक् ओमेट्‌टुए॥
हिट्‌नुङ् येसुङा लोडुचे, हिट्‌नाडेडोक् याप्‌मि छाङा चा हिट्‌नागाँगा मुक्‍लाम् याङ्‌छामा आङ्‌डुटु॥ टबो येसुङा बाप्‌टिस्‍मा कापि युहन्‍नाङाना उरिङ् माट्‌टुना नुङ् ओचेलाचिङा बुजा ओचोगुए॥


आङाना साइना ओचेट्‌नुना टाक्‍लुङ् हिट्‌ना याप्िमङा  येसु सिलाप्‍टुए, “आडाङ्‌बा, आङा सोरोक्  हिङ्‌मा लोङ्सा पाक् चोक्‍मा कोन्‍युक्‍ना होला?”
हिट्‌ना याप्‌मि येसुङा सिलाप्‍टुए, “माङ्‌हाङ्‌ङाना  धारमाबिधि िबदान्‍ताङि पाक् रिङ् छेप्‍टाइसेना खान्‍ङा पोढाँ आचोगुन्‍गेट्‌टुन्‌नि?”
हिट्‌ना याप्‌मिङा येसु लोडुए, माङ्‌हाङ्‌ङ्‌ङाना धारमाबिधि  बिदान्‍ताङि नाड्‌डे छेप्‍टाइसे, “खान्‍ङा कामाङ्‌हाङ् ख्‍वाप्‍पा कानिङ्‌ग्‍वालाम्‍मा, काहाङ्‌सालाम्‍मा, काबोललाम्‍मा, काठोनालाम्‍माडोक् माया चोगु, हिट्‌नुङ् काटाक्‍लुङ् चा खान्‌गाड्‌डेडोक् माया चोगु॥”
येसुङा हिट्‌ना याप्‌मि लोडुए, “खान्‍ङा माहामाडोक् आमाट्‌टुए, हाट्‌ले नुङ्  खान्‍ङा चा हिड्‌डेडोक् चोगा हिट्‌नुङ् खान्‍ना लाट्‌निना चोला आटोगुटु॥”
हिड्‌डे लोडु चा आझै हिट्‌ना याप्‌मिङा आङा नुङ्ना साक्‍चा उवाइगा गाड्‌डे चोगाउङ् येसु लोडुए, “हिड्‌डेभोने आङा आटाक्‍लुङ्‌म्‍बाक् साइना टे?” पिक्‍सा सिलाप्‍टुए॥
हिट्‌नाबेला येसुङा  ठिक् मुन्‍डुम् लोडुए, “ठिक् याप्‌मि यारुसलेम खालाङ्‌गालाम्‍मा यरिहो ओलोडुना खालाङ्‌गालेङ् ओकेले लाम्‍बोलाम्‍मा खाडागेट्‌टाना॥”
“हिट्‌नि लाम्‍बोङि याङ्‌काखुट्‌चिङा उटुबुङ् ओलाबुए॥ हिट्‌नुङ् सिमालोक् हिङ्मा लिसालोक् ओलेम्‍सुङ् उचिजाबिजाचि सोब्‍बे ठोक् उखाट्‌टुङ् हिट्‌निरोक् ओनाडुढोए॥”
“छोप्‍मोङ्‌ङा ठिक् याहुदिचिगा  पुजारि हिट्‌ना लाम्‍बो लिसा उङ्‌सा गेट्‌टाना बेला लाम्‍बोङि सिमा लोक् हिङ्‌मा लिसाना याप्‌मि निसु चा यान्‍दा मिचोक्‍ङे हिट्‌निरोक् नाडुढोङ् हिट्‌नालाम्‍मा चिपा याम्‍बालाम्‍मा खाडे॥”
हिट्‌नुङ् छोप्‍मोङा माङ्‌ठानाङि घुवार काफाबा अार्‌को लेबि याप्‌मि चा हिट्‌ना लाम्‍बो लिसा उङ्‌सा गेट्‌टानाँ हिट्‌नाा चा लाम्‍बोङि  याङ्‌काखुट्‌चिङा ओलेम्‍सुङ् सिमा लोक् हिङ्‌मा लिसाना याप्‌मि निसु चा उन् िचपा याम्‍बालाम्‍मा खाडे॥
हिट्‌नुङ् ठिक् सामारि (सामारि याप्‌मिम्‍बाक् याहुदिचिङा अारको छोङ्  याप्‌मिचि भ्‍या ओचोगुङ् उटाडुचिगा॥ याहुदिचिङा सामारिचि खाटिउगा छोङ्‌चि नुङ् चिम्‍मा उफुट्‌टुचिगा डगा) याप्‌मि हिट्‌ना लाम्‍बो लिसा उङ्‌सानाङा हिट्‌नि लोम्‍बोङि सिमा लोक् हिङ्‌मा लिसाना याप्‌मि निसुङ् उलुक्‍मा टुक्‍टुए॥ हिट्‌नुङ् हिट्‌ना याप्‌मिसोरि खाडाउङ् हिट्‌नाङाना ओखेसिक् वासिडुबिडुए हिट्‌नुङ् ओखेसिक्‌ङि लोट्‌निङ् रेक्‍टुबिडुए॥
हिट्‌नुङ् उन्‌लोक् युङाना गाधाङि हिट्‌ना याप्‌मि ठाङ्‌सुङ् लाम्‍बोङि युसा युङ्‌माना ठिक् डेन्‌ङि टासाचुङ् युङाचे॥ युसाभोरि सामारि याप्‌मिङा हिट्‌ना याप्‌मि पुयुए॥
हान्‍डेङ् भ्‍यानिक् सामारि याप्‌मिङा पाटि डाङ्‌बा इप्‍पोक् रुपाक् ओफाबा पिडुङ् लोडुए, “‘हाट्‌ले आङा खाट्‌नाँ, ना याप्‌मि नुलोक् पुयु हिट्‌नुङ् सिडापाङ्‌डा चोक्‍माउङ्‌सा ना नुङ्‌ना जोम् ओफाबा लाहाब् लिसे भोने आङा  नोक्‍ङाडाङाना खान् पिनाँ॥’”
ना मुन्‍डुम् येसुङा माट्‌टुङ् हिट्‌ना याहुदिचिगा धारमाबिधि बिदान्‍ता काहिसिक्‍बा याप्‌मि सिलाप्‍टुए, “नागा सुम्‍बाङ् याप्‌मिचिङि खोनाम्‍बाक् याङ्‌काखुट्‌चिङा सिलोक् ओलेम्‍सुना याप्‌मिङाना ओटाक्‍लुङ् लिसेना टे॥”
हिट्‌ना धारमाबिधि बिदान्‍ता काहिसिक्‍बाङा येसु लोडुए, “ना लुक्‍मा काटुक् याप्‌मिम्‍बाक् सिमा लोक् हिङ्‌मा लिसाना याप्‌मिङाना ओटाक्‍लुङ् लिसे माट्‌टुए॥” येसुङा धारमाबिधि बिदान्‍ता काहिसिक्‍बा लोडुए, “ हिट्‌नाडे भोने खान् चा खाडाउङ् हिट्‌ना याप्‌मि गाड्‌डेडोक् चोगा॥”


येसुङा आरु चा मुन्‍डुम्‌चि हिसिक्‍टुचे टरो जबो ना कोब्‍युङ् पोयुक् हिट्‌नुङ् सोब्‍बे सागापाटा नुङ्‌ना ठेना लियुक्॥ हिट्‌नुङ् नुवाचि ओटायुङ् ना उभुङ्‌माङिना हागेप्‍पाङि उन्‌चि हाप् ओचोगुटु॥”
हिट्‌नुङ् येसुङा फेरि हिट्‌नागा अार्‌को मुन्‍डुम् लोडुचे, “माङ्‌हाङ्‌ङाना उमुलुक् खामिर गाड्‌डेना ए॥ ठिबाङ् मेन्‍झेमाङा खाट्‌टिप्‍मा खामिर सुम्‍बोक् पाठि डालो टेप्‍मा पिठोङि फोडुए, हिट्‌नुङ् हिट्‌ना ख्‍वाप्‍पा पिठो खामिरङा भुक्‌भुक् मिलिए सोम्‍मा एके ठोङ्‌ङि युङ्‌सुए॥”
“हिट्‌नुङ् टोनालोग्‌ङिना मुलुक् स्‍वाँराङि हुम्‍बालाक् गार्‌धान् गाॽवाना ए॥ हिट्‌ना िठबाङ् याप्‌मिङा टुबुङ् ठोबुढोटु, हिट्‌नुङ् हिट्‌ना याप्‌मि हार्‌का लियुङ् खाड्‌युक्, हिट्‌नुङ् उन्‍लोक् लिसागा सोब्‍बे थोक् छोङ्‌सुङ्  हिट्‌ना स्‍वाँरा इनुएट्‌टुटु॥”
“फेरि माङ्‌हाङ्‌ङाना उमुलुक् ओचेट्‌नुगा मोतिचि काकोन्‍बा ठिबाङ् बेपारि गाड्‌डेना ए॥ हिट्‌नाङा ठिक् माहाङ्‌गो मोति टुबुए, हिट्‌नुङ् हिट्‌ना खाट्‌युङ् उन्‍लोक् लिसागा सिरिखुरि छोङ्‌सुङ् हिट्‌ना मोति इनुए॥”
येसुङा आङाएडोक् धार्‌मोति कापिग्‍बा हिट्‌नुङ् आरु याप्‌मिचि ओचाफेन्‍गा कापिग्‍बािच लोङ्‌सा ना मुन्‍डुम् लोडुच॥ “इप्‍पाङ् याप्‌मिचि बिन्‌टि चोक्‌सिङा माङ्‌ठानाङि खाडाचे॥ हिट्‌नागािचङि ठिबाङ्‌म्‍बाक् फारिसि याप्‌मि हिट्‌नुङ् आर्‌कोम्‍बाक् तिरो काफाग्‍बा डागाचि॥”
हिट्‌ना फारिसि याप्‌मि चिपा यान्‍जोक् येबाउङ् नाड्‌डे पिक्‍सा बिन्‌टि चोक्‍मा ठालाँ चोगुए,‘आमाङ्‌हाङ्, आङा कानिङ् चोन्‍डुङ्‌टुङ्, पोङ्‌भोने आङा आरु पापि याप्‌मि, याङ्‌काखुट्, इमेप्‍माजामा टोॽवा काचोक्‍बा हिट्‌नुङ् ना तिरो काफोग्‍बा याप्‌मि गाड्‌डेना माखाक्॥
हिट्‌नुङ्  आङा हाप्‍टाङि इप्‍पोक् खेप् चामा योङुङ्‌ना हिट्‌नुङ् आङा कामाँ चोगुङ्‌ना ठिक्‍मेक् भागालाम्‍मा साम्‍डुङ् ठिक् भागा कासेवा लोङ्‌सा टाडुङ्‌ना॥’
टरो तिरो काफोग्‍बाम्‍बाक् यायेबाउङ् लाम्‍डुङ्‌लेङ् चा उिमक् मिफोक्‍ङे, सानिङ्‌ग्‍वा लोसाउङ् ओसाडुमारिक् ठुप्‍सा पिगे, ‘आमाङ्, आङा गाड्‌डेना पापि याप्‌मिलाउङ्‌सा लुक्‍मा याङ्‌टुक्‍टा॥’
हिट्‌नुङ् येसुङा लोडुचे, “फारिसि याप्‌मिम्‍बाक् माखाक् टरो ना तिरो काफोग्‍बाम्‍बाक् माङ्‌हाङ् ओनाजार्‌ङि धार्‌मोति लिसाउङ् ओपाङ्‌ङि खाडे॥ धार्‌मोति फारिसि याप्‌मिङा चोगुना बिन्‌टि माङ्‌हाङ्‌ङा उनिङ्‌ग्‍वा टासुवाट्‌टुन्॥ पोङ्‌भोने ठेलोक् काचोक्‍बाचि माङ्‌हाङ्‌ङा खाट्‌टिउगा चोगुचिचि हिट्‌नुङ् जुन्‍ङा आङा खाट्‌टिउगा पिग्‌युक् हिट्‌नागा उन्‍ङा ठेलोक् चोगुचिचि॥”


ठिमेक् रुढिचि फारोङा ओआधिन्‌ङि उयुङागा इस्‍राएलि याप्‌मिचि खाप्‍मा पिमाउँसा योहोबे डाङ्‌बाङा मिस्‍रा देसाङि माङ्‌डोङ् ठोङ्‌डिगा ठिमेक् रुढिचि पाङ्‌सुए॥ नागा रुढिलाम्‍मा फारो हिट्‌नुङ् मिस्‍रा देसाङिगा साम्‍माङ्‌चि नुङ्‌ना योहोबे डाङ्‌बा आड्‌डिक् साक्‌टिसालि नुङ् फारो निमेट्‌टुए॥
हिट्‌नुङ् योहोबे डाङ्‌बाङा निल होङ्‌ङिना च्‍वा हेलिक् ए हेलिक् चोगुए, टरो चा  फारोङा इस्‍राएलि याप्‌मिचि खाप्‍मा पिड्‌वाट्‌टुन्‌चिन्॥
हिट्‌नुङ् योहोबे डाङ्‌बाङा ख्‍वाप्‍पा मिस्‍रा देसाटेप् फोरोक्‌चि पाङ्‌सुए॥ फारोङा मोसा लोडुए नागा फोरोक्‌चि  आयाप्‌मिचि हिट्‌नुङ् ना देसालाम्‍मा खाट्‌टुचि॥ मोसाङा बिन्‌टि चोगुनामे ख्‍वाप्‍पा फोरोक्‌चि याप्‌मिचिगा टेल्‍लाङ् हिट्‌नुङ् पाङ्‌ङि उसिए हिट्‌नुङ् मिस्‍रा देसाटेप् हाङ्‌हाङ् लिसानाबेला  फारो उनिङ्‌ग्‍वाङि मिट्‌टे इस्‍राएलि याप्‌मिचि मिस्‍रा देसालाम्‍मा  खाप्‍मा पिनिङ्‌चिङ्‌गा॥
योहोबे डाङ्‌बाङा मिस्‍रा देसाटेप् भुसुनाचि लोक् नाबुछाचिङा इप्‍टुङ् याप्‌मिचिङि रुढि टाडुए॥ हिट्‌नुङ् फारोङा मोसा लोक् हारुन छेम्‍डुचिउङ् लोडुचे ना रुढिलाम्‍मा आयाप्‌मिचि जोगाँ आचोगाचुए भोने इस्‍राएलि याप्‌मिचि मिस्‍रा देसालाम्‍मा खाप्‍मा पिडुङ्‌चिङ्‌चिङ्॥ जबो मोसाङा योहोबे डाङ्‌बाङि बिन्‌टि ठाङ्‌सुए, तबो भुसुना लोक् नाबुछाचि मिस्‍रा देसालाम्‍मा होट्‌टुडिसुचे॥ टरो फारोङा उनिङ्‌ग्‍वा रेक्‍टुए हिट्‌नुङ् इस्‍राएलि याप्‌मिचि मिस्‍रालाम्‍मा खाप्‍मा पिड्‌वाट्‌टुन्‌चिन्॥
योहोबे डाङ्‌बाङा  मिस्‌रिचिगा जिवाट्‌चिङि आर्‌को रुढि टाडुङ् ख्‍वाप्‍पा  जिवाट्‌चि सेडुचे॥ आझै चा फारोङा उनिङ्‌ग्‍वा रेक्‍टुङ् इस्‍राएलि याप्‌मिचि हिट्‌नालाम्‍मा खाप्‍मा पिड्‌वाट्‌टुन्‌चिन्॥
योहोबे डाङ्‌बाङा मोसा लोडुए  खाडाउङ् फारो ओटोकानाङि डोक् ठाबुट् टाङ्‌साङ्‌लेङ् हिसु॥ जबो उन्‍ङा ठाबुट् टाङ्‌साङ्‌लेङ् हिसुए हिट्‌नालाम्‍मा डोक् इस्‍राएलि याप्‌मिचिगा येम्‌टेप् खेसिक् ओहोन्‍डे, टरो इस्‍राएलिचिङिम्‍बाक् होन्‍नेट्‌नि॥ हिड्‌डेउङ् योहोबे डाङ्‌बाङा फारो उनिङ्‌ग्‍वा छाक्‍लोक् चोगुबिडुए हिट्‌नुङ् उन्‍ङा इस्‍राएलि याप्‌मिचि योहोबे डाङ्‌बाङाना माङ्‌ध्‍यान् चोक्‍मा खाप्‍मा  पिड्‌वाट्‌टुन्‌चिन्॥
हिट्नाउङ्‌ना, योहोबे डाङ्‌बाङा ख्‍वाप्‍पा मिस्‍रा देसाटेप् टाङ्‌साङ्‌लाम्‍मा फोम् ठेन्‍डुङ् स्‍वाँराङिगा घाँसापाटा,चालिङ् जाखाम् चोगुचे हिट्‌नुङ् हिट्‌नाबेला माङ्‌हाङ् रिङ् मिटेन्‍ने भारा ओवासागा जिवाट्‌चि हिट्‌नुङ् याप्‌मिचि सेडुचे॥फारोङा मोसा लोक् हारुन छेम्‍डुचिउङ् लोडुचे, “नाबाजि आङा योहोबे डाङ्‌बाङाना बिरुड्‌डाङि पाप चोगुङे हिड्‌डेउङ् खानि खाप्‍मा आहिडिटि॥” हिट्‌नुङ् मोसाङा योहोबे डाङ्‌बाङि बिन्‌टि ठाङ्‌सुए हिट्‌नुङ् टाङ्‌साङ्‌लाम्‍मा फोम् ठामा नाडुए॥
हिट्‌नुङ् फारोङा फेरि योहोबे डाङ्‌बाङाना बिरुड्‌डाङि पाप चोगुए हिट्‌नुङ् उनिङ्‌ग्‍वा आझै रेक्‍टुए॥ इस्‍राएलि याप्‌मिचि मिस्‍रा देसालाम्‍मा खाप्‍मा पिमा पिडुवाट्‌टुचिन्॥
हिट्‌नाङा योहोबे डाङ्‌बाङाना रिङ् यान्‍डा चोग्‍वाट्‌टुन् हिड्‌डेउङ् ख्‍वाप्‍पा मिस्‍रा देसाटेप् माङ्‌घिरिचि ओटायाउङ् उइप्‍टुए॥ फोम्‌ङा लेम्‍सुङ् युङागा घाँसापाटा हिट्‌नुङ् चालिङ् पुलिङ् ख्‍वाप्‍पा माङ्‌घिरिचिङा ओचोडिसुए॥
हिट्‌नुङ् योहोबे डाङ्‌बाङा मिस्‌रि याप्‌मिचि उयुङागा ख्‍वाप्‍पालेङ् सुम्‍बोक् लेम्‍बा माङ् डुम्‍बारिक् डुम् चोगुए हिट्‌नुङ् हिट्‌नागा साक्‍चा पाङ्‌लाम्‍मा भारा होम्‍मा उहिनेट्‌नि॥ टरो इस्‍राएलि याप्‌मिचि उयुङागा गेसोन छेट्‌राङिम्‍बाक् ह्‌वाङ् डोक् डाना॥
मिस्‍रा देसाटेप् योहोबे डाङ्‌बाङा याङ् रुढिचिङा याङ्‌छामा चाट्‌टुचि चा फारोङा इस्‍राएलि याप्‌मिचि माङ्‌ध्‍यान् चोक्‍ङा खाप्‍मा पिड्‌वाट्‌टुन्‌चिन्॥ फारोङा आझै चा उनिङ्‌ग्‍वा रेक्‍टुङ् योहोबे डाङ्‌बाङाना रिङ् खेम्‍स्‍वाट्‌टुन् हिड्‌डेउङ् उन्‍ङा मिस्‍राङि आन्‌टिम् रुढि टाप्‍माना योजाना चोगुए॥ ना आन्‌टिम् रुढिङा एडोक् फारोङाना उनिङ्‌ग्‍वा फेराँ चोगुटु॥


येसुङा लेम्‍बोक् हाजार याप्‌मिचि खुवाबा चोगुचिगा हिट्‌नि जोम् याप्‌मिचिङा येसु उनिसुए हिट्‌नुङ् सोगोप् येसु लोक् ओचेलाचिङा नाउ ओनाडुडोए हिट्‌नुङ् ओखाडे॥ टरो जोम् याप्‌मिचिङा उन्‌चि ओखाडागेट्‌टागा उनिसुचे हिट्‌नुङ् हिट्‌ना डेन्‌ङिगा याप्‌मिचि सोब्‍बे खालाङ्‌गालाम्‍मा पिन्‍सा ओखाडाउङ् उन्‌चि ओखाट्‌ना डेन्‌ङि उन्‌चि नुङ् पाइले रोक् ओटासुए॥ येसु हिट्‌नुङ् ओचेलाचि हिट्‌नि ओटासुनाङा जोम् याप्‌मिचिगा खिमेयाङ्‌मेङा उन्‌चि ओहाङ्‌सुएट्‌टुचिगा डागा॥
मेन्‍झेमा हिट्‌नुङ् पिच्‍छाचिगा हिसाब माले लेम्‍बोक् हाजार खिमेयाङ्‌मे याप्‌मिचि ओडागा॥ हिट्‌नुङ् उन्‍ङा हिट्‌नागा लुक्‍मा टुक्‍टुचे, पोङ्‌भोने हिट्‌नागा गोठाला मालेगा ठँबाचि गाॽवा डोक् उलिसेसागा॥ हिट्‌नुङ् उन्‍ङा हिट्‌नागा याप्‍मा रिङ् हिसिक्‍टुचे हिट्‌नुङ् उटुगागा याप्‌मिचि चा नुमानिङ् चोगुचे॥
नाम् ठायाना बेला ओचेलाचि उन्‌सोरि ओआबाउङ् ओलोडुए, “हाट्‌ले नाम्‌कुडे, हिट्‌नुङ् आनि ना खुसुना डेन्‌ङि वासेट्‌टि॥ हिट्‌नुङ् नागा याप्‌मिचि नाहिलाम् पाङ्‌सुचि, हिट्‌नुङ् नागा योम्‍बो टोम्‍बो युक्‍टाम्‌ङि ओखाट्‌युङ् आप्‍पे लोङ्सा चामा ठुङ्‌मागा थोक्‌चि उइनुजो॥”
हिट्‌नुङ् येसुङा हिट्‌नागा लोडुचे, “खानिङा डोक् नागा याप्‌मिचि पालोवालो चामा पिडानुम्‌चिम्॥” टरो हिट्‌नागाँ ओलोडुए, “डाङ्‌बा, आन्‍याँ लोक् लेम्‍बोक् गोटा चालेपा लोक् इप्‍पोक् ङासा एडोक् युङ्‌ग्‍वा॥ हिट्‌डेउङ् खोड्‌डेपारिक् हिट्‌नागा चेट्‌माचिगा? ख्‍वाबा चोगानुम्‌चिम् आपिक्‍ना॥”
येसुङा याप्‌मिचि  लेम्‍मेक् लेम्‍मेक्ङाना हुड्‌डाङि टिरिम् टिरिम् चोगानुम्‌चिम् हिट्‌नुङ् चाउरङि युङ्‌सानुम्‌चिम् पिक्‍सा ओचेलाचि लोडुचे॥
येसुङा लेम्‍बोक् गोटा चालेपा लोक् इप्‍पोक् ङासा याङुङ् लाम्‍डुङ्‌लेङ् पुयुए हिट्‌नुङ् माङ्‌हाङ् पोइपोइ ठाङ्‌सुङ् आसिक् नाक्‍टुए॥
हिट्‌नुङ् येसुङा चालेपा लोक् ङासा एगुङ् याप्‌मिचिलाउङ्‌सा हान्‍डाबिडानुम्‌चिम् पिक्‍सा ओचेलाचि पिडुचे॥ सोब्‍बे याप्‌मिचिङा उन्‌चि  फोक् उइप्‍टुलोक् ओचोए॥
हिट्‌नुङ्‌ना ओचेलाचिङा मोन्‍डागा चालेपा हिट्‌नुङ् ङासाङागा  टुक्‍राचि ठिइप्‍पोक् डालिटेप् उछुम्‍सुए॥ नाटेप्‍मा औधि चामा ठुङ्‌मागा चिजाबिजाचि लेम्‍बोक् गोटा चालेपा हिट्‌नुङ् इप्‍पोक् ङासालाम्‍मा डोक् युडे॥


लुक्‍मा काटुक् पाबाङाना मुन्‍डुम् हिट्‌नि फारिसि याप्‌मिचि हिट्‌नुङ् धारमाबिधि बिदान्‍ता काहिसिक्‍बाचिङा गुनुङ्‌गुनुङ् चोक्‍सा उपिगे, “ना याप्‌मि पापिचिलोक् साङ्‌गाट् चोक्‍ना हिट्‌नुङ् एक्‍केउ युङ्‌युङ् चोना॥”
टबो येसुङा हिट्‌नागा ना मुन्‍डुम् लोडुचे, “ठिबाङ् याप्‌मिङाना इप्‍पाङ् येम्‌बिछा उइछाचि डागाचि॥ हिट्‌नुङ् ठिक् लेम्‍बा योङ्‌बिछा उइछाङा लोडुए, “आप्‍पा, कासुबेन्‍माक्‍फेन् हान्‍डुङ् आभागा याङ्‌पिडा॥” हिट्‌नुङ् हिट्‌ना याप्‌मिङा उसुबेन्‍माक्‍फेन् इप्‍पाङ्‌डोक् हान्‍डुबिडुचे॥
हिट्‌नुङ्‌ना योङ्‌बिछा उइछाङा टोगुना ओभागा सोब्‍बे खाट्‌टुङ् लाप्‍माङ् देसाङि खाडे॥ हिट्‌नुङ् हिट्‌ना उसुबेन्‍माक्‍फेन् खेरोक्‍डोक् मोज्‍मोज्‍जा चोक्‍सा चोङुङ् ठुङुङ् लाट्‌टुए॥
हिट्‌नुङ् उन्‍ङा खाट्‌टुना सुबेन्‍माक्‍फेन् खार्‌जा चोगुङ् लाट्‌टुनाबेला डोक् हिट्‌ना देसाङि चामा ठुङ्‌मागा सोब्‍बे लाट्‌टे हिट्‌नुङ् उन्‍ङा पाक्‍चा चामाठुङ्‌मा टोगुवाट्‌टुन्॥ हिट्‌नाङा ठिबाङ् याप्‌मिङाना फाक्‌चि फाआरा पिमाना टोॽवा टुबुए॥ हिट्‌नुङ् हिट्‌ना साङा चा चामाठुङ्मा उपिडुवाट्‌टुन् हिड्‌डेउङ् फाआरा डोक् चोङ् ओफोक् इप्‍मा जामा कोलुए॥
हिट्‌नाबेला गोलो ओठोना टाए हिट्‌नुङ् नाड्‌डे मिट्‌टे, आप्‍पा उपाङ्‌ङिम्‍टे ओटोॽवा काचोक्‍बाचिङा फोक् उलिलोक् ओचोउङ् उठुङुङ् ओमोन्‍डुगा, आङाम्‍बाक् नाहि साॽवामाङा सियाङ्‌लाबाङे॥ आबो आप्‍पा पाङ्‌ङि नोक्‍ङा खाट्‌ना हिट्‌नुङ् लोडुङ्टुङ्, आङा काइछानुङ् चा लोमा याङ्‌खान्‌निना॥ आङा काटोॽवा काचोक्‍बािच गाड्‌डेडोक् ठिबाङ् टोॽवा काचोक्‍बा याङ्‌चोगा॥
हिट्‌नुङ्‌नाम् हिट्‌ना योङ्‌बिछा कोबाउङ् उप्‍पा पाङ्‌ङि नोक्‍टा खाडे॥ हिट्‌ना खाडागेट्‌टानाबेला पाङ्‌लाम्‍मा लाप्‍माङ् उप्‍पाङा हिट्‌ना  टायागेट्‌टाना निसुए हिट्‌नुङ् उलुक्‍मा टुक्‍टुए हिट्‌नुङ् उप्‍पा पिन्‍सा खाडाउङ् उमुक्‍ङा हिट्‌ना हुप्‍टुउङ् चुप्‍पा चोगुए॥
हिट्‌नुङ् योङ्‌बिछा उइछाङा लोडुए, “आप्‍पा, माङ्‌हाङ् हिट्‌नुङ् खान्‍ङाना निङ्‌ग्‍वा टानिना आङा पाप चोगुएसुङे॥ हाट्‌ले आङा काइछानुङ् लोमा याङ्‌खान्‌निना॥”
टरो उप्‍पाङा ठिबाङ् ओटोॽवा काचोक्‍बा लोडुए, ‘एला खाडानिउङ् सोब्‍बेनुङ्‌ना ओफाङ् लोट्‌लिङ् आप्‍टानुम् हिट्‌नुङ् उमुक्‌ङि आङ्‌गुठि हिट्‌नुङ् ओलाङ्‌ङि लाङ्सुप् मेट्‌टानुम्॥ हिट्‌नुङ् गोठाङि ओम्‍बालाक् घुकुलुक्‍ना ठिक् जिवाट् आप्‍टानुम् सेडानुम् हिट्‌नुङ् भातेर चोगुमुङ् चाम् ठुङ्ुम् हिट्‌नुङ् मोज्‍जा चोगि॥ पोङ्‌भोने ना आइछा सिएसाना टरो फेरि उहिङ्ग्‍वाट् लिसाइसे हिट्‌नुङ् मासाइसाना, टरो टुबाइसे॥
हिट्‌नुङ् हिट्‌नागा याप्‌मिचि आनान्‍डा चोक्‍मा ठालाँ ओचोगुए॥ हिट्‌नुङ् हिट्‌नाबेला उटुम्‍सामिङ् उइछा बेङ्सिङि टोॽवा चोगाउङ् पाङ्‌ङि होन्‍डा टायाना बाजागाज मुक्‍टाना हिट्‌नुङ् ओलाॽवासागा खेम्‍सुए हिट्‌नुङ् पाक् लिसानेटे मिट्‌टउउङ् छाक्‍का लिसे॥
कान्‍झा माहामा ओचेट्‌नुलोक् पाङ्‌ङि नोक्‍टा टाइसे, हिड्‌डेउङ्  काप्‍पाङा ओम्‍बालाक् भुकुलुक्‍ना जिवाट् सेप्‍मा याप्‌मि मेट्‌टाउङ् भातेर् चोगुएसुम्‍मे॥ टरो हिट्‌ना तुम्‍सामिङ्‌ङाना आड्‌डिक् ओरेक् काडाउङ् पाङ् भिट्‌रा लिग्‍माडोक् टेन्‍नेट्‌नि॥ हिट्‌नुङ् उप्‍पा भारा होन्‍डाउङ् ‘बाबु पाङ् भिट्‌रा खाच्‌चि’ पिक्‍सा लेगालाप्‍टुए॥
टरो हिट्‌नाङा उप्‍पा लोडुए, ‘आप्‍पा नाहि खेम्‍सु, नाटेप्‍मा बार्‌खासोम्‍मा काटोॽवा काचोक्‍बाचि गाड्‌डेडोक् कासेवा चोगुङे, खान्‍ङा याङ्‌आलोडाना रिङ्‌चि पाक्‍चा मिपिक्‍ङे चोगुङे, हिड्‌डेउङ् चा आसाइबाचिलोक् मोज्‍जा चोक्‍मालाउङ्सा ठिक् मेर्‌बाचिलेट् नाथुचा याङ्‌आपिनेट्‌निङ्॥ टरो ना काइछाङा वालाफेडुमा मेन्‍झेमाचिलोक् लाहाबा लिसाउङ् सोब्‍बे सुबेन्‍माक्‍फेन् लाट्‌टुए॥ हिट्‌नुङ् ना टायानाम्‍बाक् ओम्‍डाइसाना घुकुलुक्‍ना जिवाट् आसेडुङ् भातेर् आचोगुए माहि॥’
हिट्‌नुङ् उप्‍पाङा लोडुए, “आइछा खान्‌उम्‍टे लेन्‍सेन् आङालोक्‍डोक् आवाहेट्, आङालोक् युङ्‌ग्‍वागा ख्‍वाप्‍पा सुबेन्‍माक्‍फेन् खान्‍नागारोक्॥ टरो आनि  खुसि लिमा हिट्‌नुङ् आनान्‍डा चोक्‍माडोक् कोन्‍युक्॥ पोङ्‌भोने ना कान्‍झा सियाना, फेरि हिङैसे॥ ना मासेसाना हिट्‌नुङ् टुबाइसे॥”


येसु चुवा उठुङ्‌ङि लाम्‌टियाना हिट्‌नुङ् नाम्‌कुडे, ओचेलाचिङा नाउ तालङाना माझासोम्‍मा ख्‍याबाचोक्‍सा ओखाट्‌टुएसुना डाना॥ हिट्‌नागाँ नाउ ख्‍याबाचोक्‍मा आड्‌डिक् टुक्‍लोक् उलिसेसेगा पोङ्‌भोने हुन्‍डारि नाउङाना ओटोकानालाम्‍मा फेन्‍डानाङा ओचेलाचिङा नाउ ख्‍याबा चोक्‍मा टुक्‍लोक् उलिसे॥
हिट्‌नुङ् येसुङा बिन्‌टि ठाङ्‌मा हिडुङ् भ्‍यानिक्‍ना सार्‌का ओचेलाचिलेङ् आबे॥ येसु चुवा उठुङ्‌ङि लाम्‌टिसा आबे हिट्‌नुङ् ओचेलाचिगा नाउ काक्‍टुङ् खाडालाबाना डाना॥
चेलाचिङा येसु उनिसुङ् आड्‌डिक् उकिट्‌टाइसागा, पोङ्‌भोने एला, नाउम् टोँडेबा गो निसुम्‍मेना रैछो पिक्‍सा उकिट्‌टाउङ् ओराट्‌टे॥ टरो हिट्‌नाबेला डोक् येसुङा हिट्‌नागा लोडुचे, “किट्‌नेनिन्, आङारोक् आँटि लिसानि॥”
ना रिङ् खेम्‍सुङ् पाटरुसङा लोडुए, “टाङ्‌बा, खान् डोक् भोने आङा चा चुवा उठुङ्‌ङि लाम्‌टिसा खान्‌सोरि आप्‍माउङ्‌सा आग्‍याँ याङ्‌पिडा॥” येसुङा पाटरुस लोडुए, “आबाक्॥”
हिट्‌नुङ् पाटरुस नाउलाम्‍मा होन्‍डाउङ् चुवा उठुङ्‌ङि लाम्‌टिसा येसुलेङ् खाप्‍मा ठालाँ चोगुए॥ छोप्‍मोङा लाम्‌टियाउङ् पाटरुसङा उमिक् रिसुङ् नाड्‌डे पुयुनाँ येसु उन्‌लाम्‍मा लाप्‍माङ् डाना हिट्‌नुङ् ठेना हुन्‍डारि फेन्‍डाना निसुङ् किट्‌टे॥
पाटरसु चुवाङि लुमागेट्‌टाना बेला किट्‌टाउङ् आड्‌डिक् टुक्‍लोक् राट्‌टे, “आडाङ्‌बा याङ्‌हिङा॥” हिट्‌नाबेला डोक् येसुङा उमुक्‍ङा हिट्‌ना लाबुएट्‌टुए हिट्‌नुङ् लोडुए, “हाउ, खाट्‌टिप्‍मा एरोक् बिस्‍वास लोक्‍ना याप्‌मि, पोङ् साङ्‌का आचोगुएना?”
हिट्‌नुङ्‌ना येसु पाटरुसलोक् नाउङि ठाङे हिट्‌नुङ् हिॽवा चा योङाडे हिट्‌नुङ् चुवा चा योङे॥ ना घाट्‌ना उिनसुङ् ओचेलाचि चा छाक्‍का उलिसे॥ नाउङि उलिसागा ओचेलाचिङा उन् स्‍या ओचोगुए हिट्‌नुङ् ओलोडुए, “छेम्‍बारोक् खान् माङ्‌हाङ्‌ङाना छा ए॥”


मासाना छाङाना बारेङि मुन्‍डुम् हिट्‌नुङ् येसुङा हिट्‌नागा ठिक् मुन्‍डुम् लोडुचे॥
ठिबाङ् याप्‌मिङाना  इप्‍पाङ् येम्‌बिछा उइछाचि डागाचि॥ हिट्‌नुङ् ठिक् लेम्‍बा योङ्‌बिछा उइछाङा उप्‍पा लोडुए, ‘आप्‍पा, खान् सिमा नुङ्‌ना पाइले कासुबेन्‍माक्‍फेन् हान्‍डुङ् आभागा याङ्‌पिडा॥’ हिट्‌नुङ् हिट्‌ना याप्‌मिङा उसुबेन्‍माक्‍फेन् इप्‍पाङ्‌डोक्  हान्‍डुबिडुचे॥
ठिक् इप्‍पोक् लेम्‍बा ओएङ्‌स्‍वालेङ् योङ्‌बिछा उइछाङा टोगुना ओभागा सोब्‍बे खाट्‌टुङ् लाप्‍माङ् देसाङि खाडे॥
हिट्‌नुङ् हिट्‌नाङा  टोगुना सुबेन्‍माक्‍फेन् खेरोक्‍डोक् मोज्‍मोज्‍जा चोक्‍सा चोउङ् ठुङुङ् लाट्‌टुए॥
हिट्‌नुङ् उन्‍ङा खाट्‌टुना ख्‍वाप्‍पा सुबेन्‍माक्‍फेन् खार्‌जा चोगुङ् लाट्‌टुनाबेलाडोक्  हिट्‌ना देसाङि चामा ठुङ्‌मागा सोब्‍बे लाट्‌टे हिट्‌नुङ्  उन्‍ङा चामा ठुङ्‌मागा पाक्‍चा टोगुवाट्‌टुन्॥
हिट्‌ना देसाङिना  ठिबाङ् याप्‌मिङि टोॽवा नाक्‌सिङा खाडे हिट्‌नुङ् याप्‌मिङा फाक्‌चि आहारा पिमाना टोॽवा पिडुए॥ हिट्‌ना साङा चा चामा ठुङ्‌मा उपिडुवाट्‌टुन् फाआराडोक् चोङ् ओफोक् इप्‍माजामा कोलुए॥
हिट्‌नाबेला गो ओठोना टाए हिट्‌नुङ् नाड्‌डे मिट्‌टे, आप्‍पा  पाङ्‌ङिम्‍टे ओटोॽवा काचोक्‍बाचिङा फोक् उलिलोक् ओचोउङ् उठुङुङ् ओमोन्‍डुगा॥ आबो आङा आप्‍पा उपाङ्‌ङि नोक्‍ङा खाट्‌नाँ हिट्‌नुङ् लोडुङ्‌टुङ्, आप्‍पा, आङा माङ्‌हाङ् हिट्‌नुङ् खान्‍नाना बिरुद्‌डाङि पाप चोगुएसुङे॥ हाट्‌ले आङालाउङ्‌सा काटोॽवा काचोक्‍बाचि गाड्‌डे डोक् ठिबाङ् टोॽवा काचोक्‍बा याङ्‌चोगा॥
हिट्‌नुङ्‌नाम् हिट्‌ना योङ्‌बिछा कोबाउङ् उप्‍पा पाङ्‌ङि नोक्‍टा खाडे॥  हिट्‌ना खाडागेट्‌टाना बेला पाङ्‌लाम्‍मा लाप्‍माङ् उप्‍पाङा हिट्‌ना टायागेट्‌टाना निसुए हिट्‌नुङ् उलुक्‍मा टुक्‍टुए हिट्‌नुङ् उप्‍पा पिन्‍सा खाडाउङ् उमुक्‍ङा हिट्‌ना हुप्‍टुङ् चुप्‍पा मेट्‌टुए॥
योङ्‌बिछा उइछाङा लोडुए, ‘आप्‍पा, माङ्‌हाङ् हिट्‌नुङ् खान्‍ङाना बिरुड्‌डाङि आङा पाप चोगुएसुङे॥ हाट्‌ले आङा काइछा लोमा चा याङ्‌खान्‌निना॥’
टरो उप्‍पाङा ओटोॽवा काचोक्‍बाचि लोडुचे, ‘एला, खाडानिउङ् सोब्‍बे नुङ्‌ना ओफाङ् लोट्‌लिङ् आप्‍टानुम्‌उङ् मेट्‌टानुम् हिट्‌नुङ् उमुक्‌ङि आङ्‌गुठि हिट्‌नुङ् ओलाङ्‌ङि लाङ्‌सुप् मेट्‌टानुम्॥ हिट्‌नुङ् गोठाङि ओम्‍बालाक् ठिक् जिवाट् आप्‍टानुम्‌उङ् सेडानुम् हिट्‌नुङ् भातेर्  चोगुमुङ् चाम् ठुङुम् मोज्‌मोज्‍जा चोगि॥ पोङ्‌भोने ना आइछा सियाइसाना टरो उहिङ्‌ग्‍वाट् लिसाइसे॥ ना मासेसाना , टरो टुबाइसे॥’
हिट्‌नुङ् ना घाट्‌ना लिसानाबेला उतुम्‍सामिङ् उइछा बेङ्‌सिङि टोॽवा चोगेट्‌टाना ॥
हिट्‌ना ओपाङ्‌सारि होन्‍डा टायानाङा पाङ्‌ङि बाजागाजा मुक्‍टाना हिट्‌नुङ् ओलाॽवासागा खेम्‍सुए॥ हिट्‌नुङ् उन्‍ङा टोॽवा काचोक्‌चि  सिलाप्‍टुचे, ‘नाहि पाक् लिएट्‌ना?’ टोॽवा काचोक्‍बाङा लोडुए, कान्‍झा  माहामा डोक् पाङ्‌ङि  नोक्‍टा टाइसे हिट्‌नुङ् काप्‍पाङा जिवाट् सेडुङ् भातेर् चोगुएसुए॥ नाड्‌डेना रिङ् खेम्‍सुङ् तुम्‍सामिङ्‌ङाना आड्‌डिक् ओरेक् काडाउङ् पाङ् भिट्‌रा लिग्‍मा डोक् टेन्‍नेट्‌नि॥
हिट्‌नुङ् उप्‍पा भारा होन्‍डाउङ् ‘बाबु’  पाङ् भिट्‌रा खाच्‌चि पिक्‍सा लेगालाप्‍टुए॥ हिट्‌नाङा लोडुए, ‘आप्‍पा नाहि खेम्‍सु, नाटेप्‍मा बार्‌खा काटोॽवा चोगुङे, खान्‍ङा  आलोडाङ्‌ना  रिङ्‌चि पाक्‍चा मिपिक्‍ङे चोगुङे, टरो चा खान्‍ङा आसाइबाचिलोक् मोज्‍जा चोक्‍मालाउङ्‌सा पाक् चा याङ्‌आपिनेट्‌निङ्॥’
टरो ना काइछाङा वालाफेडुमाचिलोक् लाहाब् लिसाउङ् सोब्‍बे  सुबेन्‍माक्‍फेन् लाट्‌टुए॥ हिट्‌नुङ् ना टायानाम्‍बाक् ओम्‍बालाक् जिवाट् आसेडुङ् भातेर् आचोगुएसुए माखाइ॥
उप्‍पाङा लोडुए, ‘आइछा खान्‍उम्‍टे लेन्‌सेन् आङालोक्‌डोक् आवाहेट्, हिट्‌नुङ् आङालोक् युङ्‌ग्‍वागा ख्‍वाप्‍पा सुबेन्‍माक्‍फेन् खान्‍नागारोक्॥ हिट्‌नुङ् नाबेला आनि खुसि हिट्‌नुङ् आनान्‍डा चोक्‍मा कोन्‍युक्॥ पोङ्‌भोने ना कान्‍झा सियाना, फेरि हिङैसे॥ ना मासेसाना हिट्‌नुङ् टुबाइसे॥’”
येसुङा फारिसि हिट्‌नुङ् धार्‌माबिधि बिदान्‍ता काहिसिक्‍बाचि ना मुन्‍डुम् लोडुचे॥


सैतानङा येसु उनिङ्‌ग्‍वा छिक्‍टुना हिट्‌नापाकालोक् सैतानङा येसु लोडुए, “छेम्‍बाडोक् खान् माङ्‌हाङ्‌ङान उइछा भोने ना लुङ्‌गेॽवा चामाउङ्‌सा चालेपा उलियाक् नुङ् लोडु॥”
येसुङा हिट्‌ना लोडुए, “माङ्‌हाङ्‌ङाना रिङ्‌ङि नाड्‌डे छेप्‍टाइसे, याप्‌मि चामाठुङ्‌माङा एडोक् हिङ्‌निना, टरो माङ्‌हाङ्‌ङा माट्‌टुना सोरोक् रिङ् गाॽवा चोगे भोने हिङ्‌युक्॥”
हिट्‌नुङ् सैतानङा येसु यारुसलेम खालाङ्‌गाङि खाट्‌टुए हिट्‌नुङ् साम्‍माङह ठाना ओछोम्‍बोङि खाट्‌टुङ् युङ्सुए हिट्‌नुङ् लोडुए, “खान् छेम्‍बारोक् माङ्‌हाङ्‌ङाना उइछा भोने नालाम्‍मा यो आम्‍सा, पोङ्‌भोने धार्‌मा छाप्‍लाङि नाड्‌डे छेप्‍टाइसे, ‘कालाङ् लुङ्‌गेॽवाङि ओटोक्‌निचा नुङ् खान् पुमाउङ्‌सा माङ्‌हाङ्‌ङा आप्‍पे माङ्‌हाङ् रिङ् काउग्‍बाचि पाङ्‌सुचिचि॥’”
येसुङा सैतान लोडुए, “धार्‌मा छाप्‍लाङि नाड्‌डे चा छेप्‍टाइसे, ‘खान्‍ना कामाङ्‌हाङ् डाङ्‌बाङाना उनिङ्‌ग्‍वा कोलुन्॥”
हिट्‌नुङ् सैतानङा येसु केना झोन्‍झोबाङि खाट्‌टुङ् नाराङिगा ख्‍वाप्‍पा मुलुक्‌चि हिट्‌नुङ् हिट्‌निगा सोब्‍बे सुबेन्‍माक्‍फेन् निमेट्‌टुए हिट्‌नुङ् लोडुए, “खान्‍ङा गुङ् आचोक्‍युङ् आङा स्‍या याङ्‌आमेट्‌टाङे भोने नागा ख्‍वाप्‍पा थोक् खान् पिनाँ॥”
येसुङा हिट्‌ना लोडुए, “हाउ सैतान, नाहिलाम्‍मा खाडालेट्‌टा, धार्‌मा छाप्‍लाङि नाड्‌डे छेप्‍टाइसे, ‘खान्‍ङा कामाङ्‌हाङ् डाङ्‌बा एडोक् स्‍या चोगु हिट्‌नुङ् उन्‍ङाना एडोक् सेवा चोगु॥’”
हिट्‌नुङ् सैतानङा येसु नाडुढोङ् खाडे, हिट्‌नुङ् माङ्‌हाङ् रिङ् काउग्‍बाचि ओटायाउङ् उन् घुवार् ओफाडुए॥


खालाङ्‌गा वाजासि खाडाङ्‌नाँ उन्‍ङा चामागा थोक् चा निसुए हिट्नुङ् ङासा इनुङ्नि पिक्‍सा उमा सिलाप्‍टुए, उमाङा सेगुलोटे लोडुए॥
मालातिङा रहु ङासा सेगुए हिट्‌ना ङासा दोकानेङा ठाङ्‌सुनाँ इप्‍पोक् किलो लिसे॥
ठिमेक्‍मेक् राङ्‌ङाना लिसे, उमाङा ओफाबा पिडुए हिट्‌नुङ् मालातिङा ङासा खुयुए॥
उमाङा आलु इन्‌सिङा खाट्‌टुए हिट्‌नुङ् ओचेट्‌नुगा ओचेट्‌नुगा इप्‍पाङ्‌ङा डोक् सेगाचुए॥
लेम्‍बोक् किलो टेप्‍मा लिसे हिट्‌नुङ् ठिक्‍मेक् राङ् हुङुङ् उमाङा आलु खुयुए॥
उमाङा पाक् आचोटुना नुङ् सिलाप्‍टुए॥ खालाङ्‌गाङि पाक् चा चानिङ्ना लोडुए॥ होहोबास लोडुए॥
मालाति खालाङ्‌गा नेप् वासाजाए॥ उमाङा खालाङ्‌गाङिगा चिजाबिजा मिसेन् निमेट्‌टुनाँ याप्‍मा हार्‌का लिसे॥
मालातिङाना आड्‌डिक् ओचाप् टायाना रिङ् पाङ्‌ङि खाडाउङ् उप्‍पा लोक् उन्‍झा खेम्‍मेट्‌टुए॥
आर्‌को लेम्‍बा इस्‍कुलङि खाडाउङ् ओडाबाचिलाउङ्सा चा  खेम्‍मेट्‌टुचे हिट्‌नुङ् सोब्‍बे उन्‍लोक् हार्‌का उलिसे॥


नाराङि याप्‌मिङाना पाप माङ्‌हाङ् डाङ्‌बाङा चोगुना जिवाट्‌चिङि ओप्‍पुम्‍बाक् आड्‌डिक् ओचाप्‍पाङ् डाना॥ ओप्‍पुङा मेन्‍झेमा सिलाप्‍टुए, “पाक् माङ्‌हाङ् डाङ्‌बाङा खोना चा सिङ्‌उभुङ्‌माङिना टुलफुल चानेन्‍चुन् पिक्‍सा मालोडैसाचेगि?”
हिट्‌ना मेन्‍झेमाङा लोडुए, “ना बाकेँचाङि केङागा टुल्‍फुल चामा आहिचुचु, टरो बाकेँचा माझाङि केङाना टुल्‍फुलम्‍बाक् चानेन्‍चुन् हिट्‌नुङ् खोट्‌नेन्‍चुन्॥ हिट्‌ना खान्‌चिङा आचायाचुए भोने खान्‌चि आसिचिचि पिक्‍सा  याप्‌मि लोडाइसे॥”
ओप्‍पुङा मेन्‍झेमा लोडुए, “खान्‌चि छेम्‍बारोक् आसिचिन्‍गा॥ पोङ्‌भोने ना टुल्‍फुल आचायाचुए भोने खान्‌चि माङ्‌हाङ् गाड्‌डे डोक् आलिचिचि हिट्‌नुङ् ओचेट्‌नुना लोक् ओचाफेन्‍न रिङ् ठाहा आटोक्‍चुचु॥
हिट्‌नुङ् हाब्‍बाङा हिट्‌ना टुल्‍फुल पुयुनाँङा आड्‌डिक् ओचेट्‌नुना चाम्‌चाम् लोसिना हिट्‌नुङ् ठोना टोक्‍मालाउङ्‌सा टुल्‍फुल चामा कोन्‍युक्‌नुङ् निसुए॥ हिट्‌नुङ् हिट्‌ना टुल्‍फुल् फिगुङ् चोए हिट्‌नुङ् ओयेम्‍बेछा चा पिडुङ् इप्‍पाङ्‌ङा डोक् चायाचुए॥
उन्‌चिङा टुल्‍फुल चायाचुना मे हिट्‌नागाचिगा निङ्‌ग्‍वा पाडे हिट्‌नुङ् एकिलोपोट् गोलो रैछो नुङ् ठाहा टोगाचुए॥ हिट्‌नुङ् वामाखोक्‍पोङाना ओफाॽवा ठोक्‍टाचुङ् उन्‌चि येम् टेप्‍टाचुए॥
हिट्‌नुङ् उन्‌चिङा माङ्‌हाङ् डाङ्‌बा  बाकेँचाङि वासागोलाना ठाहा टोगाचुए हिट्‌नुङ् उन्‌चि  योहोबे डाङ्‌बाङाना टोकानालम्  सिङ्‌भुङ्‌माचिगा माझै ठोबाचे॥ हिट्‌नुङ् योहोबे डाङ्‌बाङा हिट्‌ना याप्‌मि छेम्‍डुए, “खान् खोनाइ आवाहेट्‌ना?” हिट्‌नुङ् हिट्‌ना याप्‌मिङा योहोबे डाङ्‌बा लोडुए, “आङा कारिट् बाकेँचाङि खेम्‍सुङ् आङा किट्‌टाङे  हिट्‌नुङ् आङा ठोबाङे पोङ्‌भोने आङा एकिलिपोट् गोलो रैछो नुङ् ठाहा टोगुङे॥”
हिट्‌नुङ् योहोबे डाङ्‌बाङा सिलाप्‍टुए, “खान् एकिलिपोट् नुङ् साङा मालोडेना? पाक् चोन् लोनाना टुल्‍फुल ओचोएनि पाइना?” हिट्‌नुङ् हिट्‌ना याप्‌मिङा लोडुए, “नाहि आङालोक् युङ्‌मा नुङ् याङ्‌आपिडाना मेन्‍झेमाङा गोलो टुल्‍फुल याङ्‌पिडे हिट्‌नुङ् चाङे॥” हिट्‌नुङ् योहोबे डाङ्‌बाङा मेन्‍झेमा सिलाप्‍टुए, “खान्‍ङा पोङ् नाड्‌डे आचोगुएना?” मेन्‍झेमाङा लोडुए, “ओप्‍पुङा गोलो आङा याङ् टेप्‍टे हिट्‌नुङ् चाङे॥”
योहोबे डाङ्‌बाङा ओप्‍पु लोडुए‘ “हाट्‌लेलाम् खन्‍ङा साजाएँ आटोगुटु, कामाभोक्‍ङाना बोल्‍ङा डोरोडोरो सोट्‌सा आलाम्‌टियुक्, हिट्‌नुङ् काचोलानेप् खान्‍ङा खाम्‌एडोक् ओचोटु॥ हिट्‌नुङ् खान्‍लोक् याप्‌मिचिगा माझै दुस्‍मानि ठेन्‍डुङ्‌टुङ्॥ काछालेट्‌चि  लोक् मेन्‍झेमाङाना  छालेट्‌चि माझै दुस्‍मानि ठेन्‍डुङ्‌टुङ्॥ याप्‌मिङाना छालेट्‌ङा काटेहेक् हेडुटु हिट्‌नुङ् खान्‍ङा याप्‌मिङाना छालेट्‌ङाना उकुर्‌कुचाङि आठोगुटु॥
माङ्‌हाङ्‌ङा मेन्‍झेमा लोडुए, “काछाडाङ्‌मा बेथा आड्‌डिक् टुक्‍लोक् पोनाबिनाँ हिट्‌नुङ् खान्‍ङा याङ्‌आछायुङ् ओओ आपोङ्‌सुटु॥ हिट्‌नुङ् कािनङ्‌ग्‍वाम्‍बाक् काटालिबाङ्‌लेङ्‌डोक् खाट्‌युक् हिट्‌नुङ् उरिङ् खान्‍ङा खेम्‍मा कोन्‍युक्॥”
हिट्‌नुङ् योहोबे डाङ्‌बाङा याप्‌मि लोडुए, “कापाङ्‌डाङ्‌माङाना उरिङ् आखेम्‍सुङ् आङा चोन् लोनाना टुल्‍फुल आचोए हिट्‌नुङ् खान्‍ङा आचोगुनाँ स्‍वाँराङि साराप् ठाइसे॥ काचोलानेप् आड्‌डिक् टुक्‍लोक् टोॽवा चोक्‍मा कोन्‍माउङ् खान्‍लोङ्‌सा चामा ठुङ्‌मागा केङ्‌मेप्‍मा कोन्‍युक्॥ हिट्‌नुङ् खान् खाम्‌लाम् चोक्‍बालाक् हिट्‌ना खाम्‌ङिडोक् आनोक्‍युक्॥” हिट्‌ना याप्‌मिङा ओपाङ्‌ढाङ्‌माङाना उनिङ् हाब्‍बा युङ्‌सु बिडुए पोङ्‌भोने हाब्‍बाम्‍बाक् सोब्‍बे याप्‌मिचिगा उमा लिसे॥ माङ्‌हाङ् डाङ्‌बाङा आदाम लोक् हाब्‍बा लोङ्‌सा जिवाट्‌ङाना ओहोॽवाङाना लोट्‌लिङ् चोगुङ् मेट्‌टुचे॥
हिट्‌नुङ् माङ्‌हाङ् डाङ्‌बाङा माट्‌टुए, “हाट्‌ले याप्‌मि आनि गाड्‌डेडोक् ओचेट्‌नुना लोक् ओचाफेन्‍ना रिङ्‌ङाना ठोना ठाहा टोक्‍माना लिसेसे॥ हिट्‌नुङ् हिट्‌नाङा जिबान टोगुम्‍ना  सिङ्‌उभुङ्‌माङिना टुल्‍फुल फिगुङ् ओचोन्‍चा, चोए भोने हिङ्‌युक्॥” नाड्‌डेउङ् माङ्‌हाङ् डाङ्‌बाङा आदानङाना बाकेँचालाम् हिट्‌नागाचि भारा होट्‌टुचे॥ टबो माङ्‌हाङ् डाङ्‌बाङा बाकेँचाङि साक्‍चा खाप्‍मा उहिनि चा नुङ् टुल्‍फुल कोसिङा टोना लोक्‌ङिना पार्‌निचि हिट्‌नुङ्  ओम्‍मासोम्‍मा ओम्‍ना ठिक् ठेना चेप्‍सा युङ्‌सुए॥


साउलङा येसु बिस्‍वास चोगुना जबो साउल दामास्‍कास खालाङ्‌गा खाडागेट्‌टाना, उन् हिट्‌ना खालाङ्‌गा नेहेटाङ् टासुनाँ हिट्‌नाबेला डोक् टोनालोग्‍लाम्‍मा व्‍हाङ् उन् याम्‍बा नायाम्‍बा ओम्‍से॥  हिट्‌नुङ् उन् खाम्‌ङि कोसे उन्‍ङा नाड्‌डे मुक्‍टाना रिट् खेम्‍सुए, “हाउ साउल,साउल, पोङ् खान्‍ङा आङा याङ्‌छामा आचाट्‌नाँना?”
साउल खाम्‍लाम् कोबे, टरो उमिक् ओङ्‌सुनाँ पाक् चा निसुवाट्‌टुन्॥ हिट्‌नुङ् उन्‍लोक् ओखाडागा याप्‌मिचिङा उमुक्‌ङि ओलाबुङ् दामास्‍कास ओखाट्‌टुए॥ हिट्‌नुङ् उन्‍ङा सुम्‍बोक् लेम्‍बा सोम्‍मा पाक् चा निसुवाट्‌टुन हिट्‌नुङ् पाक् चा च्‍वाट्‌टुन्, ठुङुवाट्‌टुन्॥
दामास्‍कासङि हानानिया ओलोडुना ठिबाङ् चेला डाना॥ टाङ्‌बाङा उन् नाड्‌डे लोडुए, “टारसास खालाङ्‌गालाम्‍मा आबाना साउल याहुदाङाना ओपाङ्‌ङि युङ्‌ग्‍वा हिट्‌नि खाडा उन्‍ङा निमा उनिसुङ् नुङ्  बिन्‌टि चोक्‍येट्॥ निमा उिहडु नुङ् हानानिया  याप्‌मिङा उमुक्‌चि युङ्‌सुना निसुएसुए॥ हानानियाङा लोडुए, “आटाङ्‌बा नाङाम्‍टे यारुसलेमङिगा बिस्‍वासििच याङ्‌छामा चाट्‌टुचिगा खेम्‍सुएसुङे॥” टाङ्‌बाङा हानानिया लोडुए, “खान् खाडा, पोङ्‌भोने हिट्‌नाङा पानिछोङ्‌बाचि हिट्‌नुङ् याहुदि याप्‌मििचसोरि आनिङ् पारचार् चोक्‍मा लोङ्‌सा आङा सेगुएसुङे॥ आङा लोङ्‌सा हिट्‌नाङा आम्‍टेप्‍मा याङ्‌छामा आङ्‌मा कोन्‍युक्‍ना हिट्‌ना आङा निमेट्‌टुङ्‌टुङ्॥”
हिट्‌नुङ् हानानिया खाडाउङ् साउल युङाना पाङ् भिट्‌रा लिगे, हिट्‌नुङ् हानानियाङा उमुक्‌चि साउल उठुङ्‌ङि युङ्‌सुङ् लोडुए, “हाउ साउल, खान् आबागेट्‌टाना बेला लाम्‍बोङि ठेट्‌टाना येसुङा खान्‍ङा निमा आहिडु हिट्‌नुङ् सेङ्‌सेङ्‌ना हाङ्‌साङा माइप्‍याक् नुङ् आङा याङ्‌पाङ्‌साइसे॥” हिट्‌नाबेला डोक् साउल निमा काहिबा लिसे हिट्‌नुङ्  उन् कोबे हिट्‌नुङ् बाप्‌टिस्‍मा लाडुए॥ हिट्‌नुङ् चामा चोङ् ओसोक्‍मा टाए॥
ुसाउल याहुदििच छुम्‍मापाङ्‌ङि खाडाउङ्,  “येसु माङ्‌हाङ्‌ङाना छा ए पिक्‍सा पार्‌चार् चोक्‍मा ठालाँचोगुए॥” ना रिङ् काखेम्‍बे याप्‌मिचि डोङ् ओठोङ्‌डे पोङ्‌भोने नाङाम्‍टे येसुङि बिस्‍वास काचोक्‍बा याप्‌मिचि जाखाम् चोक्‍मा खाम्‍बाङ्‌ङि ठेन्‍मा आबाना  माहि टे? खोड्‌डेउङ् बिस्‍वासि लिसेनाटे॥  हिट्‌नुङ् येसुडोक् माङ्‌हाङ्‌ङा सेगुना खिरिस्‍ट ए पिक्‍सा याहुदिचि पार्‌मान् पिडुचे॥
याहुदिचिङा साउल सेप्‍मालाउङ्‌सा  खालाङ्‌गा खालाङ्‌गाङि याप्‌मिचि मिच्‍छो मेट्‌सिङा ओपाङ्‌सुचे हिट्‌नुङ् ओलोडुचे  आटुबुम्‍नामे सेडानुम् नुङ् उमुन्‍डुप्‍टे॥ ना रिङ् िबस्‍वासिचिङा ठाहा ओटोगुए हिट्‌नुङ्  युसानापाका उसाइबािचङा याङ्‌ढोङ्‌ङि उयुङ्‌सुङ् खालाङ्‌गाङाना पार्‌खाल्‌लाम्‍मा भारा होप्‍मा  घुवार ओफाडुए॥
जबो साउल यारुसलेमङि होन्‍डाटाए, हिट्‌नि चेलािचलोक् एक्‍केउ युङ्‌माना निङ्‌ग्‍वा चोगुए टरो उन्‍लोक् हिट्‌निगा चेलाचि ख्‍वाप्‍पा उकिट्‌टे॥ टरो बारनाबास ओलोडुना  आबाउङ् मुलिचेलाचिङि खाट्‌टुए, हिट्‌नुङ् साउलङा खोड्‌डेपारिक् दामास्‍कासङिना खालाङ्‌गाङि मिकिट्‌ङे  येसुङाना बारेङि पार्‌चार् चोगुएना हिट्‌ना रिङ् ख्‍वाप्‍पा खेम्‍मेट्‌टुचे॥ हिट्‌नुङ् साउल हिट्‌निगा चेलाचिलोक् सोरोक् वासे॥
इस्‌तिफानास ओसेडुङ् बिस्‍वासिचिङा यारुसलेमङि याङ्‌छामा ओटोगुङ् हिट्‌नालाम्‍मा सोब्‍बेलेङ् उछिन्‍डे हिट्‌नुङ् एन्‌टिओखिया खालाङ्‌गाङि येसुङाना बारेङि नुना खाबोर् पार्‌चार् ओचोगुए॥ एन्‌टिओखिया खालाङ्‌गाङि याहुदिचि एडोक् माखाक्,आरु याप्‌मिचि चा ओडागा हिट्‌नुङ् हिट्‌निगा ख्‍वाप्‍पा  याप्‌मिचिङा  येसुङाना बारेङि नुना खाबोर्  ओखेम्‍सुङ् जोम् याप्‌मिचिङा बिस्‍वास ओचोगुए॥ हिट्‌नुङ् साउल लोक् बारनाबास एन्‌टिओखिया माङ्‌पाङ्‌ङिगा याप्‌मिचिलोक्  साङ्‌गातिङि उटुबायाक्‍टे हिट्‌नुङ् झान्‌झान् बिस्‍वासङि बोल्‍लेउ िलसा ओखाडे॥(एन्‌टिओखियाङि डोक् पाइलाना खेप् बिस्‍वासििच खिरिस्‌टियानचि ओलोडुचे)॥
ठिक् लेम्‍बा हिट्‌नागा उपासा उयुङाउङ् टाङ्‌बाङाना माङ्‌ध्‍यान् ओचोगेट्‌टागा बेला सेङ्‌सेङ्‌ना हाङ्‌साङा नाड्‌डे लोडुचे, “बारनाबास हिट्‌नुङ् साउल जुन टोॽवा लोङ्‌सा सेगुएसुङ्‌चिङे हिट्‌ना टोॽवाङिडोक् हिट्‌नागाचि साम्‍डानुम्‌चिम्॥” हिड्‌डेउङ् हिट्‌नागाँ उपासा हिट्‌नुङ् बिन्‌टि ओचोगुङ् हिट्‌नागाचि उठुङ्‌ङि उन्‌चि मुक् उयुङ्‌सु्‌ङ् उन्‌चि टोॽवाङि ओपाङ्‌सुचे॥ हिट्‌नुङ् हिट्‌नागाचि येसु खिरिस्‌टङाना नुना खाबोर् पार्‌चार् चोक्‍माउङ्‌सा आरु डेन्‌ङि ओपाङ्‌सुचे॥ बारनाबास लोक् साउलङा नुना खाबोर्  पानिछोङ्‌बाचिगा माझै पार्‌चार् चोगाचुए हिट्‌नुङ् जोम् याप्‌मिचिङा येसुङि बिस्‍वास ओचोगुए॥


युहान्‍नाङा येसु बाप्‌टिस्‍मा पिडुना यारुसलेम खालाङ्‌गा हिट्‌नुङ् सोब्‍बे याहुदिया छेट्‌रा, हिट्‌नुङ् यारदान होङ् योम्‍बो टोम्‍बोगा याप्‌मिचि साक्‍चा उयुङ्‌निना डेन्‌ङि युहान्‍ना उरिङ् खेम्‌सिङा ओटाए॥ उन्‍ङा नाड्‌डे पिक्‍सा हिट्‌नागा पारचार चोगुचे, “खानि पापलाम्‍मा काएल लिसानिउङ् माङ्‌हाङ्‌लेङ् नोक्‍टानि, पोङ्‌भोने टोनालोक्‌ङिना मुलुक् नेट्‌टाङ् टाइसे॥”
जबो युहान्‍नाङा पारचार चोगुना रिङ् ओखेम्‍सुए, याम्‍बा नायाम्‍बालाम्‍मा जोम् याप्‌मिचि उन्‌सोरि ओटायाउङ् उन्‌चि पापलाम्‍मा काएल उलिसे हिट्‌नुङ् युहान्‍नाङा हिट्‌नागा बाप्‌टिस्‍मा पिडुचे॥ जोम् फारिसि हिट्‌नुङ् सादुकि याप्‌मिचिगा ओठेडोङ्‌चि बाप्‌टिस्‍मा  लाट्‌माउङ्‌सा युहान्‍नासोरि ओटाए, टरो हिट्‌नागाँ उन्‌चि पापङाना लोङ्‌सा काएल उलिनिगेट्‌निगा डागा॥
फारिसि हिट्‌नुङ् सादुकि याप्‌मिचिगा ओठेडोङ्‌चि युहान्‍नाङा लोडुचे, “हाउ बिखालु ओप्‍पु गाॽवा दुस्‍टा याप्‌मिचिगा छालेट्‌चि, काएल लिसानि हिट्‌नुङ् खानि चाट्‌लाङि पारिबार्‌तान् लिसानि॥ हिड्‌डेउङ् हाट्‌ले डोक् सिङ् उभुङ्मा ओजाराङि फेन्‌डिक्‍ङा ठोक्‍मा टेयारि चोगुएसुए॥ हिट्‌नुङ् नुगा टुलफुल ओकेङुन्‍गा सोब्‍बे सिङ् उभुङ्‌माचि ओटाङुचिउङ् मिहिङि ठेन्‍युक्॥” माङ्‌काटाचिङा उमाट्‌टुना रिङ् युहान्‍नाङा युदुए, “खेम्‍सानुम्, कालाम्‍बो टेयार चोक्‍मा लोङ्‌सा आङाना खाबोर कालो आङा खान्‌नुङ्‌ना आघि पाङ्‌सुङ्‌टुङ्॥”
याहुदिचिङा युहान्‍ना उसिलाप्‍टुए पाक् खान्‌डोक् खिरिस्‍ट इ, युहान्‍नाङा लोडुचे, “आङा माखाक्, टरो आङा नुङ्‌ना एङ्‌स्‍वा ठेना ठिबाङ् टायुगेट्, हिड्‌डेउङ् आङाम्‍टे उन्‍ङाना लाङ्‌सुप् उरिप्‍मा फेम्‍माबिमा चा याङ्‌खान्‌निना॥”
ठिक् लेम्‍बा, येसु बाप्‌टिस्‍मा लाड्‌मा लोङ्‌सा यारदान होङ्‌ङि युहान्‍ना सोरि होन्‍डाटाए॥ जबो युहान्‍नाङा येसु उन्‌लेङ् आबागेट्‌टाना निसुङ् लोडुचे, “पुयानुम्, नाराङिगा याप्‌मिचिगा पाप काटुग्‍बा माङ्‌हाङ्‌ङाना ठुँबा॥”
युहान्‍नाङा येसु लोडुए, “आङा खान् बाप्‌टिस्‍मा पिमा योग्‍गेङाना माखाक्, आङा गोलो खान्‌लाम्‍मा बाप्‌टिस्‍मा लाड्‌मा कोन्‍युक्॥” टरो येसुङा उन् लोडुए, “हाट्‌ले नाड्‌डेडोक् उलियाक्, पोङ्‌भोने नाड्‌डेउङ् रोक् माङ्‌हाङ्‌ङाना सोब्‍बे रिङ् आनि युमा कोन्‍युक्॥” हिट्‌नुङ् युहान्‍नाङा येसु बाप्‌टिस्‍मा पिडुए॥
हिट्‌नुङ् येसुङा बाप्‌टिस्‍मा लाडुङ् हिट्‌नाबेला डोक् उन् चुवालाम्‍मा भारा होन्‍डे॥ हिट्‌नुङ् उन्‍ङा माङ्‌हाङ्‌ङाना उहाङ्‌सा ढुकुरङाना उरुप्‌ङि उन् उठुङ्‌ङि ठाया उङ्‌साना निसुए॥ हिट्‌नाबेला डोक् टोनालोग्‍लाम्‍मा ठिक् साब्‍दा मुक्‍टे, “ना आङाना आमायालु आइछा, उन्‌लोक् आड्‌डिक् टुक्‍लोक् आचाप् टाइसे॥”
माङ्‌हाङ्‌ङा नाड्‌डे याङ्‌लोडे, “जुन् याप्‌मि उठुङ्‌ङि खान्‍ङा सेङ्‌सेङ्‌ना हाङ्‌सा ठायाउङ्‌साउङ् युङाना आनिसुटु, उन्‌उम्‍बाक् माङ्‌हाङ्‌ङाना छा ए॥” आनि माङ्‌हाङ् ठिक्‍एना॥ जबो युहान्‍नाङा येसु बाप्‌टिस्‍मा पिडुए, हिट्‌नुङ् उन्‍ङा माङ्‌हाङ् चेक्‍टाना खेम्‍सुए, माङ्‌हाङ् छा येसु उठुङ्‌ङि सेङ्‌सेङ्‌ना हाङ्‌सा ठाया उङ्‌साना चा निसुए॥


चुवाङा नारा इप्‍टुना टरो योहोबे डाङ्‌बा नोआ ओलोडुना याप्‌मिलोक् भोने ओचाप् टाए॥ उन्‍एरोक् ठिबाङ् नुना हिट्‌नुङ् धारमोति याप्‌मि डाना टरो चा दुस्‍टा याप्‌मिचि चा एक्‍केउ उयुङागा डागा॥ हिट्‌नुङ् माङ्‌हाङ्‌ङा नोआ लोडुए, ना नारा चुवाङा इप्‍माना योजाना चोगुएसुङे॥ खान्‍ङा ठिक् नुना सिङ्‌उभुङ्‌माङाना ठेना चुवा खोङ्‌डाङ् चोगु नुङ् माङ्‌हाङ्‌ङा लोडुए॥
माङ्‌हाङ्‌ङा नोआ लोडुए हिट्‌ना चुवा खोङ्‌डाङ् ठिक् साए चालिस मिटार केना, तेइस मिटार बाङ्‌ना हिट्‌नुङ् तेरो मिटार ओफारा केना चोगु॥ नोआङा चुवा  खोङ्‌डाङ् सिङ्‌ङाना चोगुए हिट्‌नुङ् भिटरा भारा आलाकाट्‌राङा लेङ्‌डुए, जोम् कोठाचि चा चोगुए, छाना चा ठेन्‍डुए हिट्‌नुङ् हिट्‌ना सुम्‍बोक् टाँडा लिसाना चोगुए हिट्‌नुङ् छेउलेङ् ठिक् ढ्वारिक् चा युङ्‌सुए॥ खान्, काटालिमाङ्, काइछाचि हिट्‌नुङ् कापाङ्‌लुमेट्‌चि चुवा खोङ्‌डाङ्‌ङि खाट्‌टुचिउङ् खाडा॥ हिट्‌नुङ् सोब्‍बे पारिक्‍ङागा नुवाचिगा जोडि जोडि खान्‍लोक् चुवालाम्‍मा हिङ्‌मा हिमा लोङ्‌सा खाट्‌टुचि॥
माङ्‌हाङ्‌ङा लोडुगाॽवाडोक् नोआङा सोब्‍बे रिङ् चोगुए॥ ना चुवा खोङ्‌डाङ् आड्‌डिक् ठेना लिसानाँ ना चोक्‍मा लाङ्‌सा याप्‍मा बार्‌खा लाहाब् लिसे॥ नोआङा सोब्‍बे याप्‌मिचि लोडुचे ना नारा चुवाङा इप्‍टुङ् जाखाम् लियुगेट् हिड्‌डेउङ् दुस्‍टा टोॽवा चोग्‍मा नाडानुमुउङ् माङ्‌हाङ्‌लेङ् नोक्‍टानि लोडुचे टरो हिट्‌नागाँ उन् बिस्‍वास ओचोग्‍वाट्‌टुन्॥
माङ्‌हाङ्‌ङा नोआ लोङ्‌सा हिट्‌नुङ् ओजाहान्‌चि लोङ्‌सा हिट्‌नुङ् जिवा जिवाट्‌चि लोङ्‌सा चाहाब् लिना चामा ठुङ्‌मागा चिजाबिजाचि  छुम्‍सुङ् युङ्‌सु लोडुए॥ नोआङा माङ्‌हाङ्‌ङा लोडुगाॽवाडोक् सोब्‍बे ठोक् टेयारि चोक्‍मा हिडुए हिट्‌नुङ् ओपाङ्‌डाङ्‌मा, सुम्‍बाङ् उइछाचि, हिट्‌नुङ् ओपाङ्‌लुमेट्‌चि लोक् जाम्‍मा साङ्‌जाना चुवाखोङ्‌डाङ्‌ङि उलिगे॥
जाङ्‌गालि जिवाट्‌चि हिट्‌नुङ् नुवाचिगा कोक्‍साबा कोक्‍सामाङागा जोडि जोडि नोआङागा ओजाहान् छालेट्‌चि हिट्‌नुङ् उपाङ्‌लुमेट्‌चि नारा चुवाङा इप्‍टुङ् जाखाम् लिमालाम्‍मा जोगाँ चोक्‍मा लोङ्‌सा माङ्‌हाङ्‌ङा चुवा खोङ्‌डाङ्‌ङि पाङ्‌सुचे॥ सोब्‍बे पारिक्‍ङागा जिवाट्‌चिगा कोक्‍साबा कोक्‍सामाङागा सि जोडि भोक् ठाङ्‌मा लोङ्‌सा चुवा खोङ्‌डाङ्‌ङि माङ्‌हाङ्‌ङा पाङ्‌सुचे॥ हिट्‌नागा सोब्‍बे जिवाट्‌चि, नुवाचि हिट्‌नुङ् नोआङागा ओजाहान् ओछालेट्‌चि चुवा खोङ्‌डाङ्‌ङि उलिगे हिट्‌नुङ् माङ्‌हाङ्‌ङा चुवा खोङ्‌डाङ्‌ङाना ढुवारिक् छुप्‍टुए॥
जबो नोआङागा उइछाचि, ओपाङ्‌लुमेट्‌चि हिट्‌नुङ् उपाङ्‌डाङ्‌मा हिट्‌नुङ् सोब्‍बे पारिक्‍ङागा जिवाट्‌चि चुवाङा इप्‍टुना नारालाम्‍मा जोगाँ लिमा चुवा खोङ्‌डाङ्‌ङि उलिगे हिट्‌नुङ् व्‍हेट् टामा ठालाँ चोगुए॥ हिट्‌नुङ् लेन्‍सेन् टेम्‍मेक् लेम्‍बा सोम्‍मा व्‍हेट् टायायाक्‍टे॥ नारा उछिक्‌ङिगा चुवा उपुन्‌चि उपुन्‍डे हिट्‌नुङ् टाङ्‌साङ्‌ङिगा उपुन्‌चिगा ढुवारिक् चा ओङ्‌से हिट्‌नुङ् ना ख्‍वाप्‍पा नारा हिट्‌नुङ् केगा केगा चोङ्‌साङ्‌माचि चा चुवाङा टेप्‍टुचे॥
नाराङि उलिसागा सोब्‍बे नुवाचि पाङ्‌ङि ओम्‍डुम्‌चिम्‍गा, जाङ्‌गालाङि उलिगा जिवाट्‌चि, सोट्‌सा उलाम्‌टिगा हिट्‌नुङ् ख्‍वाप्‍पा याप्‌मिचि उसिए॥ नोआ हिट्‌नुङ् उन्‍लोक् उलिसागा एडोक् उहिङे॥ चुवाखोङ्‌डाङ् भिट्‌रा उलिसागा सोब्‍बे थोक् नाराङि इप्‍टुना चुवालाम्‍मा जोगाँ उलिसे॥
टाङ्‌साङ्‌लाम्‍मा माङ्‌ठेना व्‍हेट् चा टामा नाडुए हिट्‌नुङ् नाराङि चुवा योग्‍योग् चोप्‍सा खाडे हिट्‌नुङ् चुवा टायाना लेम्‍बोक् माइना टासुनाँ चुवाखोङ्‌डाङ् आरारात ओलोडुना चोङ्‌साङ्‌माङि टासुङ् हेप्‍टे॥ टरो चा नाराङि चुवाङा आझै इप्‍टुएसुना डाना हिट्‌नुङ् चुवा रिम्‍सा खाडे हिट्‌नुङ् सुम्‍बोक् माइना ओएङ्‌स्‍वालेङ् झोन्‍झोबाङागा ओछोम्‍बो ओठेट्‌टे॥
हिट्‌नुङ् टेम्‍बोक् लेम्‍बा ओएङ्‌स्‍वा नोआङा चुवाखोङ्‌डाङ्‌ङाना  झ्याल ओङ्‌सुए हिट्‌नुङ् नाराङि चुवा रिमेनि माइना नुङ् पुमाउङ्‌सा ठिक् काॽवा भारा पेमेट्‌टुए॥ हिट्‌ना काॽवाङा चुवा चोबेनि माइना नुङ् पुसा पेयायाक्‍टे टरो खोनाइ चा चुवा चोबाना  निसुवाट्‌टुन् हिट्‌नुङ् नोक्‍टा टाए॥
हिट्‌नुङ् नोआङा चुवा चोबेनि माइना नुङ् ठाहा टोक्‍मालोङ्‌सा ठिक् ढुकुर चा भारा पेमेट्‌टुए, हिट्‌ना चा खोनाइ चा चुवा चोबाना टुबुवाट्‌टुन् हिट्‌नुङ् नोआसोरि डोक् नोक्‍टा आबे॥ आरु सि लेम्‍बा हाङ्‌सुङ् उन्‍ङा फेरि हिट्‌ना ढुकुर चुवाखोङ्‌डाङ्‌लाम्‍मा भारा लडुडिसुए, हिट्‌नुङ् हिट्‌ना ढुकुरङा लोप्‍मो फिग्‍बालाक् जैतुनङाना ओफाॽवा ओयासिङि फिप्‍टुङ् उन्‌ङि नोक्‍टा टाए॥ ढुकुरङा जैतुनङाना ओफाॽवा फिप्‍टुङ् नोक्‍टा टायानाँ नाराङि चुवा योमेना रैछो नुङ् नोआङा ठाहा टोगुए॥
हिट्‌नुङ्‌ना आरु सि लेम्‍बा ओएङ्‌स्‍वालेङ् हिट्‌ना ढुकुर फेरि भारा लेडुडिसुए, नाराङि चुवा चोबानाङा नाबाजि हिट्‌ना ढुकुर नोक्‌नि टानेट्‌नि॥
माङ्‌हाङ्‌ङा नोआ लोडुए, “काटालिमाङ्,काइछाचि हिट्‌नुङ् कापाङ्‌लुमेट्‌चि हिट्‌नुङ् जिवाट्‌चिलोक् भारा होन्‍डा॥ हिट्‌नुङ् हिट्‌नागा नाराटेप् पोसा हिट्‌नुङ् छिन्‍सा याप्‍मा लिसा उखाट्‌याक्॥” तबो नआ ओटालिमाङ्, उइछाचि हिट्‌नुङ् उपाङ्‌लुमेट्‌चिलोक् चुवाखोङ्‌डाङ्‌लाम्‍मा भरा होन्‍डे॥
नोआ चुवा खोङ्‌डाङ्‌लाम्‍मा भरा होन्‍डाउङ्, उन्‍ङा ठिक् योहोबे डाङ्‌बालोङ्‌सा बेदि चोगुए हिट्‌नुङ् सोब्‍बे पारिक्‍ङागा जिवाट्‌चि, चुवाचि आप्‍टुचिउङ् घोक् घोक्‍डोक् बेदिङि भोक् ठाङ्‌सुए॥ ना भोक्‍ङाना बास्‍नाङा योहोबे डाङ्‌बाङाना ओचाप् टाए हिट्‌नुङ् नोआङागा ओजाहान् छालेट्‌चि आसिक् पिडुचे॥
हिट्‌नुङ् डाङ्‌बा पिगे, “याप्‌मिचिगा उन्‌चि निङ्‌ग्‍वा ओओलाम्‍माडोक् ओचाफेन्‍ना लिचा हाट्‌ले आङा काइले चा  याप्‌मिङा चोगुनाँ नारा साराप् पिनिङ्‌ना॥ हिट्‌नुङ् ना नारा चुवालाम्‍मा जाखाम् चोक्‌निङ्‌ना॥
आङा खान्‍लोक् ना रिङ्‌ङि माङ्‌हुप् रेक्‍टुङ्‌टुङ् आङा फेरि काइले चा  उहिङ्‌ग्‍वाट् जिवाट्‌चि हिट्‌नुङ् नारा चुवा उपुच्‍चुवाङा नासा चोक्‌निङ्‌ना॥ ना खानि हिट्‌नुङ् खानिलोक् उलिसागा ख्‍वाप्‍पा जिजाट्‌चिलोक् टाला टालासोम्‍मा लिलोक् आङाना माङ्‌हुप्‌ङाना चिनो फार्‌कान्‍जा खेङ्‌सुङ्‌टुङ्॥ जबो जबो ना फार्‌कान्‍ज टाङ्‌साङ्‌ङि ठेट्‌युक् हिट्‌ना पुयुङुङ् खानिलोक् चोगुङ्‌ना माङ्‌हुप् आङा मिट्‌टुङ्‌टुङ्॥


येसुङा लाजारास उहिङ्‌ग्‍वाट् चोगुना इप्‍पोक् लेम्‍बा ओएङ्‌स्‍वा येसुङा ओचेलाचि लोडुचे, “लु हाट्‌ले अानि फेरि याहुदिया छेट्‌राङि नोक्‌टि खाडि॥” चेलाचिङा येसु ओलोडुए, “ काहिसिक्‍बा, आम्‍टेप्‍मा लेम्‍बा  पाइले एरोक् याहुदिचिङा  सेप्‍मा माकोलाना॥” येसुङा लोडुचे, “आनि साइबा लाजारास उमिक्‌युमाङा इम्‍साइसे, हिड्‌डेउङ् उिमक्‍युमालाम्‍मा फोग्‍ङा आङा हिट्‌नि खाट्‌नाँ॥”
ओचेलाचिङा ओलोडुए, “टाङ्‌बा, उन् उमिक्‍युमाङा इम्‍साइसे भोने उन् नुमानिङ् लियुक्॥” हिड्‌नाडेउङ् येसुङा हिट्‌नागा पार्‌चिन्‍दा लोडुचे, “लाजारास सियाइसे॥ हिट्‌नुङ् खानिङा िबस्‍वास आचोगुम्‍नुङ् रोक् खानि लोङ्‌सा चा आङा उन्‍लोक् हिट्‌नि लिनेट्‌निङ्‌नाँ आङा हार्‌का लिसाइसाङे॥”
लाजारास युङाना डेन्‌ङि येसु होन्‍डाटायानाँ लाजारास ओहुम्‍पाङि उयुङ्‌सुना टेम्‍बोक् लेम्‍बा लिसाडाना ठाहा टोगुए॥ येसु टायुगेट्‌ना रिङ् खेम्‍सुङ् मारथा येसु टुब्‌सिङा खाडे, हिट्‌नुङ् मारथाङा येसु लोडुए, “टाङ्‌बा, खान् नाहि आलिसानाम्‍बे आन्‍झा सिनेट्‌नि॥ टरो हाट्‌ले चा बिस्‍वास चोगुङ्‌टुङ्, खान्‍ङा माङ्‌हाङ् जे आनाक्‍टु चा  उन्‍ङा खान् मापियुक्॥”
येसुङा हिट्‌ना मेन्‍झेमा लोडुए, “उसियागा उहिङ्‌ग्‍वाट् काचोक्‍बा  हिट्‌नुङ् चोला कापिबा आङा रोक्॥ आङा िबस्‍वास काचोक्‍बा सिए भोने चा  हिङ्‌युक्॥ आङि बिस्‍वास काचोक् खोना बेला चा सिनिना॥ मारथाङा लोडुए, “आइ, टाङ्‌बा, खान् खिरिस्‍ट हिट्‌नुङ्  माङ्‌हाङ्‌ङाना छा नुङ् आङा िबस्‍वास चोगुङ्‌टुङ्॥”
जबो मारियम येसु लिसान डेन्‌ङि टासुए हिट्‌नुङ् उन् निसुङ् ओटोकानाङि गुङ् चोगाउङ् नाड्‌डे लोडुए, “टाङ्‌बा, खान् नाहि आलिसानाँ बे आन्‍झा सिनेट्‌नि॥” हिट्‌नुङ् येसुङा हिट्‌नागा सिलाप्‍टुचे, “खानिङा लाजारास खोनि आहुमुएसुम्‍मेना?” हिट्‌नागाँ उन् ओलोडुए, “टाङ्‌बा आबाउङ् पुयु॥” हिट्‌नुङ् येसु हाबे॥
हिट्‌नुङ् येसुङाना उनिङ्‌ग्‍वा औधि टुगाउङ् उन् ओहुम्‍पालेङ् खाडे॥ हिट्‌ना ओहुम्‍पा लुम्‍भुक्‌ङि डाना, हिट्‌नुङ् ओयासि ठिक् ठेना लुङ्‌गेॽवाङा ओटेप्‍टुएसुना डाना॥ येसुङा हिट्‌नागा लोडुचे, “हिट्‌ना लुङ्‌गेॽवा सोन्‍डानुम्॥” मारथाङा लोडुए, “टाङ्‌बा, ओहुम्‍पाङि युङ्‌बालाक् हाट्‌ले टेम्‍बोक् लेम्‍बा लिमाहिडे, नाबेला सोम्‍माम् नाम्‍मैडे होला॥”
येसुङा हिट्‌ना लोडुए, “बिस्‍वास आचोगुए भोने खान्‍ङा माङ्‌हाङ्‌ङाना  माहिमा आनिसुटु नुङ् आङा लोनाना माखाइ?” हिट्‌नुङ् हिट्‌नागाँ उहुम्‍पा ओटेप्‍टुना लुङ्‌गेॽवा ओसोन्‍डुए॥
हिट्‌नुङ् येसुङा टोनालोग्‌लेङ् पुयुङ् माट्‌टुए, “हे आप्‍पो, आङा खान् पोएपोए लोनाँ, पोङ्‌भोने खान्‍ङा आङा ठाङ्‌सुङ्‌ना बिन्‌टि आखेम्‍सुए॥ खन्‍ङा आरिङ् सोरोक् आखेम्‍सुगा नुङ् आङा ठाहा टोगुङ्‌टुङ्, टरो खान्‍ङा आङा  याङ्‌आपाङ्‌साङ्‌ना नुङ् नाहि ओयेबागा जोम् याप्‌मिचिङा िबस्‍वास ओचोगु नुङ् खानह लोनाँ॥” हिट्‌नुङ् येसुङा ठेना उिरट् चोगुङ् माट्‌टुए, “लाजारास,एला भारा होन्‍डाकाडा॥”
टबो हिट्‌ना सियाना लाजारास उलाङ् उमुक् कापाडाङा,हिट्‌नुङ् ओनाभाक् लोट्‌लिङ्‌ङा उरिगुनालोक् भारा कोबाकाडे॥ येसुङा हिट्‌नागा लोडुचे, “हिट्‌ना  ओरेक्‍टुना कापाडा फेन्‍डाबिडानुम्, हिट्‌नुङ् खाप्‍मा पिडानुम्॥” येसुङा चोगुना  टोॽवा उनिसुङ् हिट्‌नि ओटायागा जोम् याप्‌मिचिङा िबस्‍वास ओचोगुए॥
टरो हिट्‌नागा माड्‌डे इम्‍टेप्‍माम्‍बाक् फारिसि याप्‌मिचिङि ओखाडाउङ् येसुङा चोगुना टोॽवा ओखेम्‍ट्‌टुचे, हिट्‌नुङ् सानिङ्‌डाङ्‌बिचि लोक् फरिसि याप्‌मिचिङा  काचाहारि कुन्‍डाल्‌ङिगा सादासेिच ओछेम्‍डुचिउङ् येसु खोड्‌डेउङ् सेप्‍माना नुङ् उमुन्‍डुप्‍टे॥


येसुङा गालिलङि ओटोॽङाना उटुम् चोगुए येसु उन् पोयाना नासारात ओलोडुना खालाङ्‌गाङि होन्‍डाटाए॥ सादेगाॽवाडोक् येसु याहुदिचिगा युङ्‌माना लेम्‍बा याहुदि छुम्‍मापाङ्‌ङि खाडे॥ उन् माङ्‌काटा यासैयाङा छेप्‍टुना छाप्‍ला उपिडुए हिट्‌नुङ् छाप्‍ला ओङ्‌सुङ् नाड्‌डे छेप्‍बालाक् खान्‍डा होट्‌टुङ् सोब्‍बे याप्‌मिचिगा लोङ्‌सा पोढाँ चोगुए॥
येसुङा ना खान्‍डा पोढाँ चोगुए, “ माङ्‌हाङ् डाङ्‌बाङा ओहाङ्‌सा आठुङ्‌ङि याङ्‌ठेन्‍डाबिडाइसे, पोङ्‌भोने पाक्‍चा वानिगा लोङ्‌सा ओचेट्‌नुना खाबोर् खेम्‍मेप्‍मा आङा याङ्‌सेगाउङ् याङ्‌पाङ्‌सेसे॥ उन्‍ङा खाम्‍बाङ्‌ङि ओठेन्‍डुचिगा होप्‍मा लोङ्‌सा लोसिङा, याङ्‌कानिनिबाचिङा उनिसुलोक् चोक्‍मा लोसिङा, निम्‍छारो उलिसागा होप्‍मााउङ्‌सा, हिट्‌नुङ् ओयाप्‌मिचि लोङ्‌सा काहिङ्‌पेप्‍बा डाङ्‌बाङाना बेला टाइसे पिक्‍सा लोसिङा आङा याङ्‌पाङ्‌सेसे॥”
हिट्‌नुङ्‌ना येसुङा छाप्‍ला छुप्‍टुङ् नोक्‍टुबिडुचे हिट्‌नुङ् उन् युङे॥ हिट्‌नि ओवासेट्‌टागा ख्‍वाप्‍पा याप्‌मिचिङा उन् उपुयुयाक्‍टुए॥ येसुङा हिट्‌नागा लोडुचे, “माङ्‌हाङ्‌ङाना ना रिङ् हाट्‌ले खानिङा आखेम्‍सुम् गेट्‌टुम्‍लोक् नाहि युडैसे॥ सोब्‍बे याप्‌मिचिङा उनिङ् ओचोन्‍डुए  येसुङा माट्‌टुना रिङ् ओखेम्‍सुनाङा डोङ् ओठोङ्डे॥ हिट्‌नागा याप्‌मिचिङा उमाट्‌टुए, नाम्‍टे योसेफङा उइछा माखाइ?”
टरो छेम्‍बालोक् आङा खानि लोनाँनि, “माङ्‌काटाचि आप्‍पे उयुक्‍ताम्‌ङि खालाङ्‌गाङि याप्‌मिचिङा नुलोक् चाट्‌ला ओचोगुन्‍ना॥ आर्‌को ठिक् रिङ् आङा खानि लोनाँनि, माङ्‌काटा एलिया याप्‌मिङाना टालाङि सुम्‍बोक् ओफारा बार्‌खा टेप्‍मा व्‍हेट् टानेट्‌नि, हिट्‌नापाका इजराएलङि जोम् लाङ्‌मेप्‍माचि ओवासेट्‌टागा॥ टरो माङ्‌हाङ्‌ङा इजराएलङिना लाङ्‌मेप्‍माङि एडोक् घुवार फामा एलिया पाङ्‌सुए॥
येसुङा नाड्‌डे माट्‌टुयाक्‍टुए, “माङ्‌काटा एलिसाङाना टालाङि इजराएलङि जोम् लाङ् मुक् पुट्‌ना  बेथाङा याङ्‌सुचिगा उयुङासागा हिट्‌नागा माड्‌डेङि साक्‍चा उनुनेट्‌नि टरो नामान ओलोडुना याप्‌मि एडोक् नुए॥” ना रिङ् ओखेम्‍सुङ् याहुदि छुम्‍मापाङ्‌ङिगा ख्‍वाप्‍पा याप्‌मिचिगा आड्‌डिक् उन्‌चि याग् लेडे॥
हिट्‌नागा ओकोबाउङ् येसुलोङ्‌सा डोरोरो साट्‌सा साट्‌सा खालाङ्‌गालाम् भारा ओहोट्‌टुए॥ हिट्‌नुङ् हिट्‌नागाङा येसु याक्‍ठेरेक् ओछोम्‍बोलाम् लेप्‍माढामा लोङ्‌सा ओखाट्‌टुए॥ टरा जोम् याप्‌मिचिगा माझालाम् लिगाउङ् हिट्‌नालाम्‍मा ओलाम्‍बो खाडे॥
हिट्‌नुङ्‌ना येसु गालिल छेट्‌रालाम् होन्‍डानाँ हिट्‌नि जोम् याप्‌मिचिगा खिमेयाङ्‌मे ओटाए॥ हिट्‌नागा याप्‌मिचिङा कोइ उटुगागा, कोइ याङ्‌कानिनिबा, कोइ लाम्‌टिमा उहिनिगा,  याङ्‌काखेम्‌निबािच हिट्‌नुङ् चेक्‍मा काहिनिबाचि जोम् ओटाडुचे हिट्‌नागा सोब्‍बे येसुङा नुमानिङ् चोगुचे॥
ओचाफेन्‍ना रिमेट् लाहाब् उलिसागा जोम् याप्‌मिचि येसुङि ओटाडुचे॥ जोम् याप्‌मिचिलाम्‍मा ओचाफेन्‍ना रिमेट्‌चि राट्‌सा राट्‌सा नाड्‌डे पिक्‍सा ओहोन्‍डे, “खान्‍उम्‍टे माङ्‌हाङ्‌ङाना उइछा॥” जोम् याप्‌मिचिङा नाड्‌डेगा डोङ् ठोङ्‌डिगा घाट्‌नाचि उनिसुए हिट्‌नुङ् सोब्‍बेा उन्‍ङाना उनिङ् ओचोन्‍डुए॥
येसुङा ओचेलाचि माड्‌डे ठिइप्‍पोक् जानालोङ्‌सा सेगुचे, हिट्‌नुङ् उन्‍ङा हिट्‌नागा लोङ्‌सा मुलि चेलाचि निङ् मेट्‌टुचे॥ नागा मुलि चेलाचि येसुलोक् एक्‍केउ उलाम्‌टिए हिट्‌नुङ् उन्‌लाम्‍माडोक् सिकाँलिसा ओखाडे॥


लालिक् हिमाना मुन्‍डुम् येसु नाउङि ठाङाउङ् तालङाना ओफेरोङि उछुमागा खिमेयाङ्‌मे याप्‌मिचि याप्‍मा रिङ् मुन्‍डुम्‌लाम्‍मा लोडुचे॥
उन्‍ङा नाड्‌डेना ठिक् मुन्‍डुम् लोडुचे, “ठिबाङ् याप्‌मि लालिक् हिसिङा स्‍वाँराङि खाडे॥ हिट्‌नुङ् लालिक् हिसा खाडानाँ अाम्‍टेप्‍मा लालिक्‌चि लाम्‍बोङि ओठाए,हिट्‌नुङ् नुवाचि ओटायाङ् ओचोडिसुए॥”
खोटेप्‍मा लालिक्‌चि लुङ्‌गेॽवा एडोक् लिसाना खाम्‌ङि ओठाए, हिट्‌नि खाम् खाटिटि एडोक् लिसानाङा लालिक् कोप्‍माम् एलाडोक्  कोबे॥
टरो गाइरोसोम्‍मा ओजारा ठेम्‍मा टोग्‍वाट्‌टुन् हिट्‌नुङ् नाम् छेडानाङा लालिक् लेमाउङ् चोबाडे॥
आरु आम्‍टेप्‍मा लालिक्‌चिउम्‍बाक् टिउँबा बारिङि ओठाए,
टरो उटिउँबाचि ओपोया ओकाडाउङ् ओकोबागा लालिक्‌चि पोमा उपिडुव्‍ट्‌टुन्‌चिन्॥
टरो आम्‍टेप्‍मा लालिक्‌चिउम्‍बाक् ओचेट्‌नुना खाम्‌ङि ओठाए हिट्‌नुङ् लालिक्‌चिङा जोम् ओकेङुए॥
हिट्‌नागा हिबालाक् लालिक्‌चिङि कोइङा  साए गुना,साठि गुना हिट्‌नुङ् तिस गुना  उसा ओकेङुए॥”
खेम्‍माना नुभेक् लोक्‍गाङा  ना रिङ् नुलोक् खेम्‍सानुम्॥
हिट्‌नुङ् ओचेलाचि ओआबाउङ् उन् उसिलाप्‍टुए, “पोङ् खान् याप्‌मिचिलोक्  मुन्‍डुम्‌ङि एडोक् आचेक्‍युक्‍ना?”
हिट्‌नुङ् उन्‍ङा हिट्‌नागा लोडुचे, “खानिङाम्‍टे माङ्‌हाङ्‌ङाना उमुलुक्‌ङाना सोगोप्‍ना रिङ्‌चि ठाहा टोग्‍माना ठोना आटोगुएसुम्‍मे, टरो हिट्‌नागा लोङ्‌सा पिनिगेट्‌नि॥ पोङ्‌भोने जुन्‍लोक् ठाहा टोग्‍माना ठोना युङ्‌ग्‍वा, हिट्‌नाङा आझै याप्‍मा टोगुटु॥ टरो जुन्‍लोक् वाइना, हिट्‌ना चा नाप्‍युक्॥”
टरो खानिउम्‍टे माङ्‌हाङ्‌ङा आसिक् मापिडिटि, पोङ्‌भोने  खानि मिक्‍ङा आनिसुएट्‌टुम् हिट्‌नुङ् खानि नुभेक्‍ङा आखेम्‍सुएट्‌टुम्॥ हिट्‌नुङ् खानिङा आखेम्‍सुम्‍गा लोक् आनिसुम्‍गा नागा रिङ्‌चि माङ्‌काटाचिङा हिट्‌नुङ् धार्‌मोति याप्‌मिचिङा पुमा लोक् खेम्‍मा निङ्‌ग्‍वा ओचोगुए॥
उन्‍ङा ओचेलाचि लोडुचे  खेम्‍सानुम्,  ना मुडुम्‍ङाना उटुप्‍म्‍बाक् नाड्‌डे लियुक्, लालिक्‌उम्‍बाक् माङ्‌हाङ्‌ङाना मुलुक्‌ङाना रिङ् ए॥”
हिट्‌नुङ् लाम्‍बोङि ओठायागा लालिक्‌चिम्‍बाक् माङ्‌हाङ् रिङ् काखेम्‍बाचि उलियुक्, टरो  सैतान् टायुङ्  याप्‌चिङा माङ्‌हाङ् रिङ् बिस्‍वास् ओचोगुन्‍नुङ् उन्‌चि निङ्‌ग्‍वालाम्‍मा नाप्‍टुचिउङ् खाट्‌टुएट्‌टुटु॥
हिट्‌नुङ् घेट्‌रेक् लुङ्‌गेॽवा बारिङि ठायागा लालिक्‌चिम्‍बाक् माङ्‌हाङ् रिङ् ओखेम्‍सुङ् चाप्‍टालोक् छोप्‍मो लोङ्‌सा बिस्‍वास काचोक् याप्‌मि उलियुक्॥ माङ्‌हाङ् रिङ् ओचेट्‌नु लोक् उन्‌चि निङ्‌ग्‍वाङि उयुङ्‌स्‍वाट्‌टुन् हिट्‌नुङ् निङ्‌ग्‍वा छिमा टाना बेला बिस्‍वास ओनाडुटु॥
टिउँबा बारिङि ओठायागा लालिक्‌चिम्‍बाक् माङ्‌हाङ् रिङ् काखेम्‍बा याप्‌मिचि उलियुक्॥ टरो ना चोलाङि लिना चिन्‍ता सुबेन्‍माक्‍फेन् हिट्‌नुङ् ना नाराङिना मोज्‌मोज्‍जाङा बान्‍डुचिउङ् बिस्‍वासङि पोमा उहिनि हिट्‌नुङ् टुल्‍फुल सोङ्‌मा ओटोगुन्‍टुन्॥
हिट्‌नुङ् ओचेट्‌नुना खाम्‌ङि ओठायागा लालिक्‌चिम्‍बाक् ओचेट्‌नुलोक् सोजो निङ्‌ग्‍वा उलिसागा याप्‌मिचि उलियुक्॥ उन्‌चिङा माङ्‌हाङ् रिङ् ओखेम्‍सुङ् साए गुना,साठि गुना हिट्‌नुङ् तिस गुना उसा ओकेङुटु॥


येसु खाप्‍चेङि उछुडुना हिट्‌नुङ् टिलिङ्‌गाचिङा खाप्‍चेङि छुमालाउँसा जिम्‍मा ओलाडुए,येसुङा उन्‍ङाना खाप्‍चे आप्‍पे खुमा ओमेट्‌टुङ् नाम्‌जिङ् ओलोडुना डेन्‌ङि ओखाट्‌टुङ् ओलाङ् उमुक्‌ङि किला ओठेप्‍टु बिडुए॥ हिट्‌नाबेला येसु नाड्‌डे पिगे, “हे आप्‍पाे, नागा छेमा पिडुचि, पोङ्‌भोने नागा पाक् ओचोक्‍येट्‌गा हिट्‌ना  ठाहा माले॥” पिलातासङा ठिक् सुचाना चा छेप्‍टुङ् खाप्‍चेङाना उठुङ्‌ङि खेङ्‌सुए, हिट्‌नि नाड्‌डे छेप्‍टाइसाना, “याहुदिचिगा हाङ्‌बा॥”
जबो टिलिङ्‌गाचिङा येसु खाप्‍चेङि उछुडुए, हिट्‌नुङ् हिट्‌नागाँ ओलोट्‌लिङ् चिठ्‌ठा ओठेन्‍डुङ् उन्‌चि उन्‌चिङि ओहान्‍डुए॥
येसु खाप्‍चेङि उछुडुनाँ उन्‍लोक् इप्‍पाङ् याङ्‌काखुट्‌चि ठिबाङ् उछुप्‍टाङ्‌लेङ् हिट्‌नुङ् आर्‌को ओफेङ्‌साङ्‌लेङ् ओचोगुचिउङ् खाप्‍चेङि उछुडुचे॥ येसुलोक् खाप्‍चेङि उछुडुना ठिबाङ्‌ङा येसु खिजेक्‍पा चाट्‌टुए॥ टरो आर्‌कोङा लोडुए, “आनि सुम्‍बाङ्‌डोक् ठिए साजाएँङि ठाइसे हिट्‌नुङ् चा माङ्‌हाङ्‌लोक् आकिट्‌निनै? आन्‌चिम् टे ओचाफेन्‍ना टोॽवा चोगाचुउङ् साजाएँङि ठायाइसाचे टरो ना याप्‌मिङाम्‍टे ओचाफेन्‍ना टोॽवा पाक् चा चोगुन्‍गेट्‌टुन्‍ना॥ हिट्‌नाङा येसु लोडुए, “येसु खान् हाङ् आलियुङ् सासान् आचोगुना बेला आङा याङ्‌मिट्‌टा॥” येसुङा हिट्‌ना लोडुए, “हाट्‌लेरोक् खान् आङालोक् लाम्‍डुङ्‌ङि आलियुक्॥”
याहुदि ओठेडोङ्‌चि लोक् जोम् खिमेयाङ्‌मे याप्‌मिचिङा येसु खिजेक्‍पा ओचाट्‌टुए॥ हिट्‌नुङ् येसु ओलोडुए, “हाउ इस्‍राएलिचिगा हाङ् खान् माङ्‌हाङ्‌ङाना छा भोने खाप्‍चेलाम्‍मा ठाया उङ्‌सा हिट्‌नुङ् हिट्‌ना निसुमुङ् बिस्‍वास चोगुम्‍टुम्‍मा॥”
हिट्‌नुङ् लेन्‍ना ठिक् इप्‍पोक् (बारो) लेम्‍सुनालाम्‍मा सुम्‍बोक् लेम्‍सुनासोम्‍मा देसाटेप् डुम्‍बारिक् डुम् लिसे॥
येसु नाड्‌डे पिक्‍सा टुक्‍लोक् राट्‌टे, “हे आप्‍पो ना आसोक्‍मा खान्‌ङि युङ्‌सुङ्‌टुङ् हाट्‌ले लाट्‌टे पिक्‍सा ओसोक्‍मा लेडुए  हिट्‌नुङ् ओटेहेक् गुङ् लिसे॥” हिट्‌नाबेला डोक् लुक्‍लेमा काडे हिट्‌नुङ्  माङ्‌ठानाङि ओखेङ्‌सुना पार्‌दा  इप्‍पोक् ओफारा लिसाउङ् उठुङ्‌लाम्‍मा उछिक् सोम्‍मा सेङ्‌से॥
हिट्‌नुङ् हिट्‌नि लिसाना घाट्‌ना उनिसुङ् येसु ओकोडुङ् उयुङेसागा काप्‍तान लोक् उलिसागा आड्‌डिक् उकिट्‌टे, हिट्‌नुङ् हिट्‌नागाँ नाड्‌डे ओमाट्‌टुए, “छेम्‍बारोक्, ना याप्‌मिम् फाट्‌टुर् मालेना  हिट्‌नुङ् माङ्‌हाङ्‌ङाना रोक् छा रैछो॥”  नाड्‌डेउङ् माङ्‌हाङ्‌ङि बिस्‍वास चोक्‍मा येसुङा याप्‌मिचि लोङ्‌सा लाम्‍बो टेयारि चोगुए॥
हिट्‌नि आरिमाथिया युक्‍टाम्‌लाम्‍मा टायाना योसेफ उनिङ् लिसाना ठिबाङ् याप्‌मि  लोक्  निकोदेमासङा  साङा चा  ठाहा मिटोक्‍ङे येसुङाना ओचेला लिसाइसाचिगा डागा, हिट्‌नुङ् योसेफ पिलातास सोरि खाडाउङ् येसुङाना मोरो खाप्‍मा ओटोगुङ् नुङ् नाक्‍टुए॥ हिट्‌नुङ् योसेफङा खाप्‍चेलाम्‍मा होट्‌टुङ् लास् रिग्‍माना लोट्‌लिङ्‌ङि  रिगुए, हिट्‌नुङ् लुङ्‌गेॽवा ओफाडुङ् चोक्‍बालाक् ठिक् ओहुम्‍पाङि युङ्‌सुए॥ हसट्‌नुङ् उहुम्‍पाङाना ओयासिङि ठेना लुङ्‌गेॽवाङा हुडुए॥